Početak/IZBORI 2022/Ivica Dačić zadovoljan rezultatima izbora u Nišu i pozvao birače da u što većem broju izađu na mestima gde se oni ponavljaju\nVioleta Milićević12. aprila 2022.\nPredsednik Socijalističke partije Srbije Ivica Dačić posetio je danas opštinu Crveni Krst povodom ponavljanja glasanja na nekoliko biračkih mesta. On je u naselju „Branko Bjegović“ održao promotivni skup i pozvao članove, simpatizere i građane da na ponovljene predsedničke i parlamentarne izbore glasaju za liste Aleksandar Vučic za predsednika i Ivica Dačić za premijera.\nVeć u subotu se održavaju izbori na 54 mesta za parlament Srbije i na određenom broju mesta za predsednika Srbije, uprkos tome što je izbor predsednika već izvestan i tu neće biti promena, kazao je Dačić.\nOn je rekao da je zadovoljan rezultatima izbora u Nišu, ali je ponosan i na činjenicu da je Vučić pobedio u prvom krugu sa istorijskim rezultatom. On je pozvao birače da na biračkim mestima na kojima se ponavljaju izbori budu disciplinovani, izađu u što većem broju i pomognu da se do kraja završi izborni proces u Srbiji.\n„Mislim da smo postigli u Nišu vema značajan rezultat, više od 13 procenata za Parlamentarne izbore, i to je dobar znak da se vraća poverenje građana u našu partiju. Istovremeno to je i obaveza da nastavimo sa dobrim radom. Mislim da ćemo morati da napravimo i određene kadrovske promene, da približimo partiju građanima, a uskoro ćemo da održimo i Kongres“, istakao je Dačić u Nišu.\nOn je rekao da je spreman da nakon završetka izbornog procesa razgovara o nastavku saradnje sa Srpskom naprednom strankom na svim nivoima, uključujući i Grad Beograd i sve ostale lokalne samouprave gde su održani lokalni izbori. Dačić je kazao i da će od sada mnogo više da se posveti partijskom radu, da obiđe sve Opštine, jer smatra da je ravnomerni razvoj ključ razvoja i čitave Srbije.\n„Ukoliko želimo da jug Srbije bude mesto od nacionalnog i državnog interesa, moramo da stvorimo sve uslove da se ljudi ne iseljavaju odatle. Veoma je bitno da ljudi ne traže bolju budućnost u drugim krajevima“, napomenuo je Dačić.\nOn je ponovio da ima čvrst dogovor sa Aleksandrom Vučićem o formiranju vlasti nakon izbora. Dodao je da je njihovih 400.000 glasača pomoglo da Vučić pobedi u prvom krugu. To je, rekao je on pokazatelj zajedništva. Razgovore će kaže obaviti kada budu objavljeni zvanični rezultati izbora.\nIzbori se u Nišu ponavljaju na četiri biračka mesta.\nIvica Dačić izbori Niš ponavljanje izbora SPS


Uhapšen osumnjičeni za teroristički napad u Beču - Sputnjik Srbija\n06:52 28 Novembar 2020\nUhapšen osumnjičeni za teroristički napad u Beču\n14:03 03.11.2020 (osveženo 14:04 03.11.2020) Preuzmite kraći link\nOsumnjičeni za umešanost u teroristički napad u Beču uhapšen je u Lincu, piše Kronen Zeitung.\nMuškarac je, prema podacima lista, uhapšen pre podne. Radi se o islamisti koji je od ranije poznat vlastima.\nTokom hapšenja nije korišćeno vatreno oružje.\nPodsetimo, u napadima u centru Beča, koji su se dogodili sinoć posle 20 sati, ubijeno je pet osoba, dok je 18 povređeno. Ubijen je i napadač, 20-godišnji muškarac albanskog porekla i sa državljanstvom Austrije i Severne Makedonije.\nRuski ambasador: Širom Austriji uhapšeno više osoba sa Balkana i Kavkaza


U Cazinu razgovarano o obnovi kulturno-historijskog naslijeđa - Klix.ba\nU Cazinu razgovarano o obnovi kulturno-historijskog naslijeđa\n5.2.2008. u 15:57\nPredstavnici Zavoda za zaštitu kulturno-historijskog naslijeđa USK-a i Kantonalnog ministarstva obrazovanja posjetili su Općinu Cazin, gdje su s načelnikom Nerminom Ogreševićem i rukovodiocima resorne službe i kulturnih institucija razgovarali o projektima rekonstrukcije historijskih objekata.\nAnalizirano je do sada urađeno u vezi s pitanjem projekta temeljne rekonstrukcije Spomen-kuće Nurije Pozderca, izrade projekata za njen eksterijer i enterijer, te projekta uređenja Starog grada, kojim je opasana gradska džamija.\nPredstavljen je i plan aktivnosti za ovu godinu, čiji je cilj brža realizacija spomenutih projekata i stavljanje u funkciju zaštićenih kulturno-historijskih spomenika.\nKarnevalski ples na ulicama Sao Paola (fotogalerija)\n05.02.2008. u 17:36\nPromijeniti prevaziđeni koncept godišnje izložbe "Collegium Artisticum"


Amerika nastavlja da preti intervencijom\nAmerika nastavlja da preti intervencijom\n„Ukoliko diplomatija zataji kada je u pitanju Sirija, SAD ostaju spremne da deluju“, naveo je predsednik SAD Barak Obama.\nDanašnji dogovor predviđa da sirijsko hemijsko oružje bude potpuno uništeno do sredine sledeće godine, saopštili su šefovi diplomatija SAD i Rusije Džon Keri i Sergej Lavrov na zajedničkoj konferenciji za novinare u Ženevi. Obama je kazao da će, ukoliko Sirija ne bude ispunila dogovorene obaveze, SAD zajedno sa Rusijom, Britanijom, Francuskom, Ujedinjenim nacijama pokušati da osiguraju da one budu sprovedene, uz moguće konsekvence.\nMnogo toga ostaje da se uradi, rekao je Obama, a preneo Rojters. U Ženevi je danas dogovoreno da Sirija mora da preda potpuni spisak svog hemijskog oružja u roku od sedam dana, a da inspektori moraju biti na terenu najkasnije do novembra, a da uništenje hemijskog oružja mora da se okonča do polovine 2014. godine.\nLavrov je kazao da telo UN za kontrolu hemijskog oružja najpre mora da odobri američko-ruski predlog, nakon čega će se uspostaviti vremenski okvir za uništenje sirijskog hemijskog naoružanja. Prema njegovim rečima, Moskva je spremna da usvoji novu rezoluciju Saveta bezbednosti UN koja će sadržati mere protiv onih koji prekrše zabranu upotrebe hemijskog oružja.


Konkurs za ideje/projekte za zeleni biznis 2014\nFond za aktivno građanstvo- fAKT u partnerstvu sa Fondom braće Rokfeler, objavljuje konkurs za odabir "zelenih ideja" sa ciljem da podstakne pojedince, poljoprivredna gazdinstva, mala preduzeća i nevladine organizacije da razviju inovativne biznis ideje koje su zasnovane na principima održivog razvoja.\nRok za prijavu na Konkurs je 19. maj 2014. godine do 16 časova.\nNa konkurs mogu da se prijave pojedinci (državljani Crne Gore), poljoprivrena gazdinstva, privredna društva (konkretno: malo preduzeće), ili nevladina organizacija registrovani u Crnoj Gori.\nTri najbolje ocijenjene ideje će učestvovati na Regionalnom forumu Fonda braće Rokfeler (RBF) koji će biti održan u Albaniji (u turističkom mjestu Liogara) 24-27. jula 2014. na kom će 3 najbolje ideje iz regiona dobiti po 10,000 USD.\nUkoliko na Regionalnom forumu nijedna od tri biznis ideje iz Crne Gore ne osvoji nagradu od 10,000 USD najbolje rangirana će od fAKT-a dobiti finansijsku podršku u iznosu od 4.000 EUR.\nKlikom na naredne linkove preuzmite:\nFakt - objava konkursa zelena ideja 2014.\nFakt - prijavni formular za konkurs zelena ideja 2014.\nViše informacija možete pronaći na sajtu www.faktcg.org.


BEOGRAD 22. NOVEMBAR\nMinistarka pravde Snežana Malović izjavila je da je Srbija odlučna da ispuni sve prepostale obaveze prema Haškom tribunalu i Ratka Mladića i Gorana Hadžića isporuči tom sudu.\nMalovićeva je na konferenciji za novinare povodom imenovanja osam službenika u beogradskom Višem i Apelacionom sudu, koji su angažovani u okviru porojekta Misije OEBS-a "Pravda i ratni zločini", rekla da je potraga za Mladićem i Hadžićem intenzivna i da je sigurno da će oni biti procesuirani za dela koja su počinili.\n"Politički i svaki drugi interes nije da se oni šetaju slobodno", poručila je ministarka pravde i dodala da je stav Srbije po pitanju ratnih zločina jesan, a to je utvrđivanje pune istine i osuda svih ratnih zločinaca.\nMalović je napomenula da su suđenja za ratne zločine veliki izazov za srpsko pravosuđe, ali da je ono u dosadašnjim postupcima pokazalo da je sposobno za njih.\nOna je dodala da zato očekuje da će Haški tribunal Srbiji ustupiti određeni broj predmeta, a da priključivanje pomoćnog osoblja zaposlenog u sklopu projekta Misije OEBS-a sudovima u Srbiji u radu na slučajevima ratnih zločina predstavlja jačanje kapaciteta tih sudova.\nSrpski tužilac za ratne zločine Vladimir Vukčević rekao je da "neće imati spokoja dok poslednja dva haška optuženika ne budu odgovarala za zaločine za koje se terete".\n"Obračun sa ratnim zločincima nije fiksacija jedne grupe ljudi ili jedne generacije. Kao što ja neću imati spokoja dok Mladić i Hadžić ne budu odgovarali za zločine za koje se terete, tako ni generacija koja sada stasava neće naći svoj mir dok se ratni kriminalitet ne iznese na videlo, procesuira i osudi", rekao je Vukčević.\nŠef Misije EU u Srbiji Vensan Dežer izjavio je da projekat "Pravda i ratni zločini", koji finasira 20 dodatnih radnih mesta do oktobra 2011. godine, a čiji je cilj strčno usavršavanje onih koji postupaju u slučajevima ratnih zločina, predstvalja vežan element u sardnji sa Haškim tribunalom, podsetivši da je to uslov za sticanje kandidature za članstvo u EU.


22/07/2021 - Dnevnik Juga\nHome / 2021 / јул / 22\nDeo Leskovca bez ulične rasvete: iz „Keep light-a“ kažu da je nadležna Direkcija odakle upiru prstom u EPS – za to vreme građani U MRAKU\nSrdjan Stamenkovic 22/07/2021\tDRUŠTVO, Leskovac 0\nDo raskrsnice svetlo, od raskrsnice mrak Deo leskovačkih ulica i dalje je u mraku, dok nadležni prebacuju odgovornost sa jedne na drugu adresu. Našoj redakciji obratio se veliki broj građana sa pritužbom da u delu ili celoj ulici ne radi ulična rasveta. Poslali smo juče pitanje kompaniji „Keek light“ od …\nUprkos teškoj životnoj sudbini, Mladen na život gleda s optimizmom i željom da postane dobar čovek, uzvraćajući tako ogromnu ljubav biološkim i hraniteljskim roditeljima\nSuzana Stojiljković 22/07/2021\tDOGAĐAJI, DRUŠTVO, Leskovac, Mladi u fokusu 0\nKada mu je sa 11 godina preminuo otac, a majka se teško razbolela, Mladen Petrović se našao na prektetnici, koju nije ni očekivao, ni želeo. Priznaje da je bio nestašno i sebično dete, ali su ogromnom ljubavlju, brigom i pažnjom, hranitelji iz njega izvukli ono što je najbolje. Ovo je …\nAko se bavite muzikom, postanite deo najvećeg i najmasovnijeg koncerta u Leskovcu\nSuzana Stojiljković 22/07/2021\tDRUŠTVO, KULTURA, Leskovac 0\nOrganizator manifestacije “Muzički balkoni Leskovca“ je Međunarodni kulturni centar “Art lend“, koji je pozvao muzičare da se prijave za učešće. To podrazumeva koncertno muziciranje, uz jedini uslov da koncerti budu izvedeni na balkonima, terasama i lođama stanova i kuća, odnosno letnjim terasama, i to 11. septembra, što bi trebalo da …\nSvečano otvaranje Akva parka Atina u Leskovcu u petak uveče, od subote otvoren za kupače\nAkva park Atina na prostoru nekadašnjeg Motela Atina na ulazu u Leskovac svečano će biti otvoren u petak uveče. Kako je zvanično saopšteno, Atina će za goste i kupače biti otvorena od subote a radno vreme je od 10 do 19 časova. Zvanično nije saopštena cena dnevne ulaznice.\nSrdjan Stamenkovic 22/07/2021\tDOGAĐAJI, DRUŠTVO, EKONOMIJA, Leskovac 0\nRode ponovo bile vredne: za 24 časa u Leskovcu rođeno 9 dečaka i 4 devojčice\nSrdjan Stamenkovic 22/07/2021\tDOGAĐAJI, DRUŠTVO, Leskovac 0\nNovi zanimljivi podaci stižu iz porodilišta Opšte bolnice Leskovac, U pretjodna 24 časa rođeno je 13 beba, od toga 9 dečaka i 4 devojčice. Dosta posla bilo je protekle noći i za lekare i zaposlene u Hitnoj pomoći koja je imala 21 intervenciju na terenu i 39 ambulantnih pregleda.\nBez struje u petak deo Bulevara Nikole Pašića i stambena zgrada u centru grada\nSaopstenje 22/07/2021\tDRUŠTVO, Leskovac 0\nED Leskovac obave[tava svoje korisnike da će bez struje u toku sutrašnjeg dana biti stambena zgrada i deo Bulevara Nikole Pašića. „Obaveštavaju se korisnici distributivnog sistema da neće biti električne energije u petak, 23.07.2021. godine u vremenu od 08.00 h pa do završetka radova, a najkasnije do 12.00 h u …\nNekada se sedenje u leskovačkim parkovima naplaćivalo: Zanimljiva lokalna istorija\nSuzana Stojiljković 22/07/2021\tDRUŠTVO, Leskovac, Zanimljivosti 0\nZa vreme Turaka, gledajući sa Hisara, Leskovac je izgledao kao jedan veliki park sa brojnim stablima koja su nadvisivala prizemne kuće. Međutim, osim nekoliko većih bašti i saraja, naš grad je, do oslobođenja od Osmanlija, bio grad bez parka. Prvi je podignut oko novosagrađene Gimnazije, ali nije preživeo bugarsku okupaciju …\nNagradni foto-konkurs “ Sa knjigom u svet“\nSuzana Stojiljković 22/07/2021\tDRUŠTVO, KULTURA 0\nFotografijom treba da bude prikazana izabrana knjiga na različitim lokacijama, čime se podstiče razvijanje čitalačkih navika kod vaših prijatelja, stoji u propozicijama konkursa Narodna biblioteka “Radoje Domanović“ u Leskovcu , raspisala je konkurs za najbolju fotografiju pod nazivom “Sa knjigom u svet“. Fotografije treba slati u digitalnoj formi, moraju biti …


Dugo najavljivani model iz Kragujevca, koji će zameniti "fijat 500L", čija je proizvodnja započeta još 2012. godine, trebalo bi da se pojave u prodaji za dve godine, a zvanična prezentacija zakazana je za godinu dana ranije, na jednoj od najvećih automobilskih smotri na svetu, Salonu automobila u Ženevi, tvrde specijalizovani automobilski časopisi iz Italije. Kako navode, Pjetro Gorlije, prvi čovek "Fijat Krajslera" u Evropi, trebalo bi da obelodani plan rada za evropske fabrike ovog automobilskog giganta.\nRadi se o modelu "fijat đardinijera", o kom je "Blic" već pisao. Kako navode italijanski mediji, novi model trebalo bi da bude dug između 4,2 i 4,3 metra i da ima petora vrata. On bi tako pokrio dva automobilska segmenta, B segment, u kojem je "Fijat" nekad bio veoma zapažen, a danas praktično nema takav model posle prestanka proizvodnje "grande punta" i još ranije jednog od najpopularnijih modela, "fijata punto", koji se takođe proizvodio u Kragujevcu. Međutim, svojom dužinom, a kako je predviđeno da jedan od aduta "đardinijere" bude i prostrana kabina, "Fijat" bi tim modelom faktički pokrio i C, takozvani "golf" segment u koji spadaju automobili srednje veličine.\nBudući da se očekuje velika tražnja za ovakvim modelom, time bi i kapaciteti kragujevačke fabrike bili značajno popunjeni. Naime, kapacitet "Fijatove" fabrike u Šumadiji projektovan je na čak 200.000 vozila godišnje. Italijanski mediji objavili su da je "Fijat" u 2018. prodao više od 61.000 komada modela 500L, koji se proizvodi u Kragujevcu, pozivajući se na specijalizovane sajtove koji prate auto-industriju, ali zvanične potvrde za to nema. Kragujevačka fabrika trenutno radi tako da ne proizvodi vozila za lager, već samo koliko ima potražnje, pa je u proteklih godinu dana bilo nekoliko prekida proizvodnje. Poslednji je bio početkom decembra zbog zimskog odmora i plaćenog odsustva, a proizvodnja je nastavljena 15. januara.\nNova "đardinijera", prema pisanju italijanskih medija, biće zasnovana na "Pežoovoj" CMP platformi, pa bi to mogao da bude jedan od prvih pozitivnih rezultata u spajanju "Fijat-Krajslera" i "Pežo-Sitroena". Na ovoj CMP platformi trenutno se proizvode "Pežoovi" modeli 208 i 2008, "Opelova" "korsa" i "Sitroenov" DS3. Pored klasičnih varijanti, ova platforma omogućava i električnu verziju, budući da je imaju svi modeli zasnovani na ovoj platformi. Tako italijanski mediji navode i da će "đardinijera" imati dizel, benzinski, ali i elektro-motor.\nI terenac pored "đardinijere"\nKako je "Blic" ranije pisao, a italijanski mediji sada ponovo potvrđuju tu informaciju, pored "đardinijere" u Kragujevcu bi mogao da se proizvodi i terenac B segmenta, uvećana "panda cross".


Новости @lat Archives - Управа за сарадњу с дијаспором и Србима у региону\nOdržan sastanak dva ko-predsednika i ko-sekretara Međuvladine mešovite komisije za manjine Republike Srbije i Rumunije\n4. februar 2022.\tComments Off on Održan sastanak dva ko-predsednika i ko-sekretara Međuvladine mešovite komisije za manjine Republike Srbije i Rumunije\nU Palati Srbije održan sastanak dva ko-predsednika i ko-sekretara Međuvladine mešovite komisije za manjine Republike Srbije i Rumunije. Rumunsku delegaciju na čelu sa Kornelom Ferucijem državnim sekretarom u MIP-u Rumunije i ko-predsednikom Međuvladine mešovite komisije za manjine, Silvijom Davidou ambasadorom Rumunije u Srbiji i Dragošom Hoteom, ko-sekretarom Komisije dočekali su Olena Papuga državni sekretar u Ministarstvu za ljudska prava i …\n10. jul 2021.\tComments Off on Samit srpske omladine i studenata Balkana\nSamit srpske omladine i studenata Balkana pod sloganom ,,Sinergija kao ključ uspeha“ prvi put se održava u Beogradu od 09. do 11. jula u organizaciji Centra za edukaciju i razvoj omladine Beograda (CEROB) i Studentske konferencije univerziteta Srbije (SKONUS) i pod podrškom Ministarstva spoljnih poslova – Uprave za saradnju sa dijasporom i Srbima u regionu. Na svečanom otvaranju 10. jula …\n3. januar 2021.\tComments Off on Svaki Srbin u dijaspori potencijalni lobista\nNaši sunarodnici van Srbije su jedan od velikih potencijala koji država do sada nije prepoznala na pravi način i zato je potreban drugačiji pristup pitanju – kako da ojačamo našu dijasporu i iskoristimo dobru volju ljudi koji su potencijalni lobisti za interese Srbije i srpskog naroda, kaže ministar spoljnih poslova Nikola Selaković. „Kada pričamo o Srbima u dijaspori, i posebno …\n2. januar 2021.\tComments Off on Gujon za Politiku: učvrstiti vezu matice sa Srbima ma gde živeli\nizvor: Politika Biti Srbin u svetu, a posebno u regionu u kojem su Srbi svoji na svome, treba da bude stvar ponosa, a ne povod za diskriminaciju i nadam se da ćemo u saradnji sa susedima uspeti to i da ostvarimo. Francuski humanitarac Arno Gujon kaže da ga je iznenadio poziv da bude na čelu Uprave za saradnju s dijasporom …\n2. januar 2021.\tComments Off on Selaković: Ove godine novi ambasadori, ali ciljevi isti\nSrbija bi ove godine konačno mogla da dobije ambasadore i generalne konzule u oko trećini trenutno upražnjenih mesta u diplomatsko-konzularnim predstavništvima zemlje u svetu, a ministar spoljnih poslova Nikola Selaković uveren je da će najveći broj tih mesta biti popunjen i to, kako ističe, najboljim mogućim ljudima. „U narednoj godini, uveren sam da će doći do popunjavanja najvećeg broja tih …\n29. decembar 2020.\tComments Off on Deseta medijska konferencija dijaspore i Srba u regionu\nArno Gujon, v.d. direktora Uprave za saradnju s dijasporom i Srbima u regionu Ministarstva spoljnih poslova otvorio je danas Desetu medijsku konferenciju dijaspore i Srba u regionu. Konferenciju je, ove godine, u onlajn formatu organizovalo Udruženje novinara Srbije pod podrškom Uprave za saradnju s dijasporom i Srbima u regionu. Tema Desete konferencije je bila rad medija, organizacija i udruženja Srba iz …\nPrijem srpskih privrednika u Ambasadi Republike Srbije u Bukureštu\n22. decembar 2020.\tComments Off on Prijem srpskih privrednika u Ambasadi Republike Srbije u Bukureštu\nAmbasador Stefan Tomašević priredio je u Ambasadi Republike Srbije u Bukureštu prijem u čast srpskih privrednika. Ovaj skup, drugi po redu ove godine, omogućio je razmenu informacija i iskustava između srpskih privrednika i predstavnika Ambasade Republike Srbije u Bukureštu, sa ciljem sagledavanja potencijala radi daljeg unapređenja ekonomske saradnje između Srbije i Rumunije. Prijem je organizovan uz poštovanje svih neophodnih epidemioloških mera.\nOtvorena srpska biblioteka sa više od 5.000 knjiga u Beču\n22. decembar 2020.\tComments Off on Otvorena srpska biblioteka sa više od 5.000 knjiga u Beču\nBiblioteka sa više od 5.000 naslova otvorena je 20. decembra u Srpskom centru u Beču, a knjige su dostupne svim pripadnicima dijaspore. Ambasador Srbije u Austriji Nebojša Rodić rekao je da su biblioteke i ranije postojale u srpskim udruženjima u Beču, ali da je ova najvrednija i predstavlja maticu bibliotečkog fonda, koji će biti dostupan svima. Bibliotečki fond čine knjige …\n18. decembar 2020.\tComments Off on Selaković uručio kombi vozila i knjige srpskoj školi u Budimpešti\nIzvor: Tanjug Ministar spoljnih poslova Nikola Selaković obišao je danas srpsku obrazovnu instituciju „Nikola Tesla“ u Budimpešti, gde je rukovodstvu škole uručio tri kombi vozila za prevoz dece i knjige za biblioteku. Kombi vozila su donacija Ministarstva spoljnih poslova, dok su knjige Selakovićeva lična donacija. Ministar je razgovarao sa direktorkom škole Jovankom Lastić, a potom obišao zabavište koje se nalazi …\nStrana broj 1 od 6612345\t»\t102030...Last »


Ana Brnabić u poseti SAD - Jutarnji GLASnik\nAna Brnabić u poseti SAD\nBeograd — Predsednica vlade Ana Brnabić od danas do 26. jula boravi u poseti SAD, što je njena prva poseta toj zemlji u svojstvu predsednice vlade.\nTokom posete SAD, predsednica vlade sastaće se sa ministrom finansija SAD Stivenom Mjučinom i sa predsednikom Svetske banke Džim Jong Kimom. Tokom boravka u Vašingtonu, Brnabić će se sastati sa kongresmenima Tedom Poeom i Emanuelom Kliverom, kopredsedavajućima srpskog Kokusa.\nPremijerka Brnabić će u Vašingtonu imati izlaganje u Medjunarodnom republikanskom institutu, dok će se u Njujorku sresti sa članovima Ist-Vest Instituta. Ona će u Njujorku posetiti Tesla naučni centar, neprofitnu nevladinu organizaciju koja je nedavno uključena u registar istorijskih mesta države Njujork.\nOvo udruženje trenutno ima pet ogranaka – u San Francisku, Njujorku, Los Andjelesu, Beogradu i Novom Sadu, navedeno je u saopštenju.\nRadmila Lazić u pismu Ani Brnabić: Obraćam se Vama, a ne Ministru kulture Republike Srbije…\nDijana Vukomanović: Vučić namenio Ani Brnabić potpisivanje sporazuma o KiM\n„Đavo“ u Beloj kući\nTagged ANA BRNABIĆ, POSETA, SAD\nVeselinović o Azotari: Sindikati kapitulirali a zaposleni prevareni\nStaro Gracko: 19 godina od masakra


FHP: Oslobađajuća presuda za Skočiće će negativno uticati na druga suđenja | Autonomija\nFHP: Oslobađajuća presuda za Skočiće će negativno uticati na druga suđenja\n"Sud je na ovaj način poslao poruku da za zločine počinjene nad romskom populacijom niko ne treba da odgovara"\nOslobađajuća presuda za zločine počinjene u selu Skočiću, za vreme rata u Bosni i Hercegovini, imaće negativan uticaj na predstojeća ili tekuća suđenja za ratne zločine, ocenjeno je današnjoj konferenciji Fonda za humanitarno pravo (FHP).\nU saopštenju FHP-a se navodi i da su na taj način drastično pooštreni kriterijumi za dokazivanje krivičnog dela saizvršilaštva i da se pred Tužilaštvo za ratne zločine (TRZ) stavljaju gotovo nemogući uslovi koje mora ispuniti prilikom procesuiranja kompleksnih slučajeva ratnih zločina.\n„Prva prvostepena presuda u ovom predmetu je bila osuđujuća, koju je Apelacioni sud (u Beogradu) ukinuo. Nova presuda je doneta 2015. godine, kada su optuženi oslobođeni, a Apelacioni sud je (ove godine) potvrdio oslobađajuću presudu“, objasnila je koordinatorka pravnog tima FHP-a Ivana Žanić.\nOna je, ipak, pohvalila stav Apelacionog suda koji je potvrdio presudu optuženima za nečovečno postupanje, narušavanja telesnog integriteta, seksualnog ponižavanja i silovanja tri zaštićene svedokinje.\nKao najvažnije probleme u postupku za masovno ubistvo i uništenje džamije u Skočiću, Žanićeva je ocenila to što se na taj način drastično menja način dokazivanja saizvršilaštva, zbog spornih tumačenja otežavajućih ili olakšavajućih okolnosti i zbog kreiranja nejedinstvene kaznene politike.\n„Za troje osuđenih, kao olakšavajuće okolnosti su uvažene porodične prilike, ali iako je za jednog optuženog kao otežavajuća okolnost uzeto da je ranije osuđivan za razbojništvo, frapantno je da za istog optuženog nije uvaženo da je već osuđen za ratni zločin u Bjeljini, što je sudu bilo nevidljivo ili nevažno“, rekla je punomoćnica u tom slučaju Marina Kljaić.\nOna je dodala da se u svim prethodnim presudama za saizvršilaštvo u ratnim zločinima, kao što su slučajevi Sjeverin, Lički Osik ili Beli Manastir, taj zločin tumačio na osnovu saglasnosti i podele uloga, kao i da su pre zločina u Skočiću „Simini četnici“ već imali tri „seksualne robinje“, što dodatno dokazuje da je Skočić bio „matrica (ponašanja) i da je ova jedinica delovala kompaktno i na bazi podele uloga“.\nŽanićeva je rekla i da navedeni problemi nisu jedini, da postupci za ratne zločine traju neopravdano dugo, da se ne podižu protiv visokorangiranih oficira, da je prethodne godine TRZ podigao četiri optižnice i da je ove godine taj broj još manji.\n„TRZ je 2017. godine podigao četiri optužnice, ove godine dve, a u tom periodu je doneta samo jedna nova presuda za ratne zločine. Statistika je jasna, a sve navodi na zaključak da ova suđenja nisu više prioritet„, navela je Žanić.\nZijo Ribić, koji je kao osmogodišnjak jedini preživeo streljanje od pripadnika jedinice „Simini četnici“, rekao je da na presudu „nema komentara“.\n„Mislio sam da je sud prvom presudom doneo pravdu, ali mi se posle druge presude mišljenje promenilo. Sud je na ovaj način poslao poruku da za (zločine počinjene nad) romskom populacijom niko ne treba da odgovara„, kazao je Ribić.\nApelacioni sud u Beogradu je 26. juna 2018. godine objavio presudu kojom je potvrdio oslobađajuću presudu protiv pripadnika jedinice „Simini četnici“ za rušenje džamije i za ubistvo 27 romskih civila u selu Skočić (opština Zvornik, Bosna i Hercegovina) u julu 1992. godine.\nIsti sud je trojici optuženih u tom predmetu preinačio presudu i osudio ih na kaznu zatvora zbog silovanja i nečovečnog postupanja prema tri oštećene zaštićene svedokinje.


Manjak novca – više hrabrosti\n42. Internacionalni festival alternativnog i novog teatra INFANT počeo je otvaranjem izložbe „Družine „A“ i tako nas podsetio na značaj slobode kao neodvojivog elementa slobodnog delanja u stvaranju novih vrednosti. Festival i ove godine nastavlja da ide putem koji ne može biti drugačije nazvan nego, alternativni.\nFestival je zvanično otvoren na sceni „Pera Dobrinović“ Srpskog narodnog pozorišta rečima Branislava Trifunovića, istaknutog filmskog i pozorišnog glumca, koji je rekao da kada razmišlja o ovom festivalu nameće mu se reč „hrabrost“ koja nas u teškim vremenima vodi ka plemenitim delima.\nBojan Panaotović, v. d. direktora KCNS\nDramska družina „A“\nNovosađani su do sada, u tri dana Festivala, imali prilike da vide četiri predstave iz Nemačke, Hrvatske i Srbije, nakon kojih su se zasigurno zapitali da li svest zaista od nas pravi kukavice?, a ovo pitanje je ujedno i slogan ovogodišnjeg INFANT-a.\nPredstava „Prošlost“ produkcije Konstanca Makras, Dokipark i Oskara Bjanki iz Nemačke kojom je započeo ovogodišnji INFANT, istražuje veštine pamćenja ili ars memoriae, u okviru kojih su sećanja naročito snažno povezana sa fizičkim lokacijama, prostorima i arhitekturom. Polazna tačka je grad kao konkretna geografska lokacija, kao sidro za sećanje, mentalna slika i okvir.\nVeliko interesovanje Novosađana bilo je za predstavu „Hamlet“ Zagrebačkog kažališta mladih, koja je u 90 minuta ljubitelje pozorišne scene odvela na daleko putovanje kroz Šekspirovo delo. Reditelj Oliver Frljić po konceptu i adaptaciji za ovu predstavu govori da vreme u kom živimo poziva novog Hamleta, ali i da se postavlja pitanje ima li smisla organizovti ikakvu političku borbu u sistemu koji nam je zatvorio prostor mišljenja njegove alternative. „Bori li se Hamlet?“, pita se Frljić.\nVeliki utisak na posetioce ostavile su i predstave „Moje nagrade“ rediteljke Maje Pelević i „O S(a)vesti“ u režiji i izvođenju Sanje Krsmanović Tasić.\nDanas (29.6) na repertoaru posetioce 42. INFANT-a očekuje predstava „Dogvil“ Mikser, Studentskog Kulturnog centra Novog Sada i Fast Forvard s početkom u 19 časova na sceni „Jovan Đorđević“ u Srpskom narodnom pozorištu. Nakon toga u 21 čas na Kamernoj sceni istog pozorišta predstaviće se Forum za novi ples Baleta Srpskog narodnog pozorišta i Studnetski kulturni centar Novog Sada predstavom „Balerine“.\nU ponedeljak, Novosađanima će se na pozorišnoj sceni takođe predstaviti i trupa iz Slovenije predstavom „Mrtvac dolazi po dragu“ na sceni „Pera Dobrinović“, posle čega će se na velikoj sceni „Jovan Đorđević“ odigrati predstava „Nije to crvena, to je krv“ trupe Teorija koja Hoda iz Srbije.\nPoslednjeg dana INFANT-a u Srpskom narodnom pozorištu na sceni „Pera Dobrinović“ igraće Bitef teatar „Kratka priča o antihristu“, a nakon njih, u Velikoj sali Kulturnog centra Novog Sada s početkom u 21 čas, u čast nagrađenih, posetioci će imati priliku da ogledaju predstavu „Manipulacije“ trupe Via negativa iz Slovenije.\nUlaznice se mogu kupiti na bileternici Kulturnog centra Novog Sada svakog dana od 11 do 13 časova, ili sat vremena pred početak predstave. Cena pojedinačne ulaznice je 500 dinara, dok studneti uz indeks imaju 50% popusta.


Vreme Beograda – Zeleni prsten 2011.: »Kap po kap« u Grockoj (Vreme 1051)\nautor: dodatak priredila biljana vasić\nDomaćin Miša Todorović voćarstvom i vinogradarstvom se bavi preko 30 godina, a na njegovom gazdinstvu se oduvek uzgajalo voće. "Sa ovih deset hektara svake godine uspemo da naberemo sedam-osam vagona voća. Navodnjavanje će nam dosta pomoći. Računamo da ćemo imati bar za trećinu veći prinos. Ova ideja ljudi iz gradske vlasti deluje dosta dobro. Videćemo kako će to izgledati kad se završi", kaže zet Srećković\nVreme Beograda – Stanovi za socijalno ugrožene: Svoj kutak, konačno (Vreme 1042)\nVreme Beograda: Beograđani, čestitamo! (Vreme 1038)\nVreme Beograda – Bezbednost beogradskih đaka: Znam šta se dešava u\nškoli mog deteta (Vreme 1034)\nOd kada je video-nadzor instaliran u školama, smanjen je broj incidenata. Jer, ne samo da premotavanje snimka pomaže da se nakon neprijatnog događaja vidi šta se stvarno desilo, već on deluje i preventivno. Samo saznanje da su kamere tu čini da se đaci ponašaju drugačije. I ne samo đaci, već i oni koji bi im prilazili u školskom dvorištu\nVreme Beograda – Studenti na praksi: Iskustvo u javnom sektoru (Vreme 1016)\nMarija Mihajlović (na slici), apsolventkinja Fakulteta za bezbednost obavlja posao menadžera bezbednosti na Adi Ciganliji što znači da koordinira fizičko obezbeđenje i reguliše zaštitu. Sve što je tokom četiri godine učila, sada primenjuje u praksi. "Nekad mi se čini kao da na fakultetu niko neće da ti kaže ‘to ne može tako’, ne uče te da se izboriš, da rešiš realne probleme", kaže Ana Kostić, jedna od studentkinja na praksi u beogradskim javnim preduzećima. Kada su pre oko mesec dana apsolventi Beogradskog univerziteta došli u javna preduzeća na šestomesečnu praksu, i jedni i drugi imali su svoje sumnje\nHiporehabilitacija: Manjež za terapijsko jahanje (Vreme 1007)\nProšle nedelje je na beogradskom hipodromu počeo sa radom novi manjež za terapijsko jahanje, specijalno izgrađen za potrebe pacijenata sa težim mentalnim i fizičkim oštećenjima. Iako je manjež zvanično otvoren u decembru prošle godine, čekalo se lepo vreme da bi novi vid medicinske pomoći mogao da počne


Građanima je oduvek bila interesantna tema zastarelosti poreskog duga, međutim za ostvarivanje ovog prava (koje je zakonom zagarantovano) potrebno je bar solidno poznavati materiju, jer je praksa pokazala da često dolazi do pogrešne interpretacije zastarevanja.\nU narednih nekoliko rečenica pokušaćemo da maksimalno uprostimo i razjasnimo osnovne postavke zastarelosti kao poreske kategorije.\nRazlikuju se dva osnovna slučaja:\nPrvi je kada vam poreski organi svake godine donose rešenje, dug se gomila, a vi ne plaćate. Prema Zakonu o poreskom postupku i poreskoj administraciji apsolutna zastarelost nastaje nakon 10 godina. Ukoliko ste zaduženi i poreski organ ni posle 10 godina nije naplatio potraživanja, imate pravo da se pozovete na zastarevanje duga. Često se čuje da dug zastareva u roku od pet godina, što je delimično tačno. Kako? Pet godina je relativna zastarelost, odnosno do nje može doći ukoliko dugujete, a poreski organ ne preduzima ništa u tih pet godina da naplati to potraživanje od vas, međutim svaki pokušaj naplate, prekida zastarevanje i počinje novo računaje perioda od pet godina. Naravno, ostaje uslov da ukupan period ne može biti duži od 10 godina.\nDrugi slučaj je kada vas poreski organ uopše ne prepoznaje kao poreskog obveznika i godinama vam ne donosi rešenje iz različitih razloga: neažurnost u vođenju evidencije, nakon ostavinske rasprave nije registrovano da ste naslednik, nekretnina se i dalje vodi na lice koje je preminulo, izgradili ste nekretninu, ali je niste prijavili i sl. U ovakvim situacijama bićete oporezovani za najviše pet godina unazad, jer zbog neznanja poreskih organa da uopšte postojite kao poreski obveznik, nisu ni mogli da preduzimaju bilo kakvu radnju sa ciljem prekidanja zastarevanja. Međutim, zbog eventualne naplate kamate, pokretanja prekršajnog postupka i pokušaja da budete oporezovani pod nepovoljnijim uslovima, smisleno je potražiti pomoć u ovakvim situacijama i ostvariti sve povoljnosti na koje imate pravo.


Putin: Konkurencija drhti pred ruskim „suhojima“ - Sputnjik Srbija\n14:16 27 Oktobar 2020\nPutin: Konkurencija drhti pred ruskim „suhojima“\n14:43 01.06.2020 (osveženo 17:51 01.06.2020) Preuzmite kraći link\n„Kompanija ’Suhoj‘ je jedna od lidera naše avio-industrije. Vi proizvodite takve letelice koje su predmet zavisti u mnogim državama i kod naših konkurenata izazivaju određenu drhtavicu. U isto vreme, one su ponos Rusije, bez svakog preuveličavanja“, rekao je predsednik tokom video-konferencije sa dečjim ombudsmanom Anom Kuznjecovom i porodicama koje su nagrađene ordenom „Roditeljska slava“.\nPutin je izrazio nadu da su, bez obzira na pandemiju virusa korone, preduzeća „Suhoj“ radila „ritmično“.\n„Suhoj“ je najveća ruska avio-kompanija koja se bavi konstruisanjem i proizvodnjom aviona, kao i obukom pilota. Glavni zadatak kompanije je da obezbedi savremenu avijacionu tehniku Ratnom vazduhoplovstvu Rusije.


Zašto ne igram na "Šampionatu"?\n10.02.2011 / VM Šolak, Dragan (2581)\nObaveštavam vas da neću nastupiti na turniru koji vi nazivate Pojedinačnim Šampionatom Srbije u šahu. Iako sam svestan činjenice da vam moje prisustvo neće nedostajati, želim da vam ukažem na osnovne razloge koji su me naveli da donesem ovakvu odluku.\nNisam detaljno upućen u organizaciju sva tri kvalifikaciona turnira, ali kvalifikacije sa Šampionata Vojvodine bile su neregularne. Odluka da se plasman na Šampionat Srbije može izboriti jedino kroz brzopotezne partije je skandalozna i vrlo štetna za šah. Još veći prestup je davanje ogromne prednosti u razigravanju igraču koji je pred razigravanje ostvario najbolji plasman. Ovo je objavljeno tek pred početak razigravanja i na kraju je odigralo ključnu ulogu, u potpunosti narušivši princip ravnopravnosti takmičara. Treba obratiti pažnju i na činjenicu da su obe ove odluke bile u interesu jednog učesnika, istovremeno i funkcionera Šahovskog saveza Vojvodine, koji je bio važan, pretpostavljam ključni faktor u njihovom donošenju.\nJoš jednom želim da podsetim na činjenicu da je samozvano rukovodstvo Šahovskog saveza Vojvodine izabrano na nelegalnoj skupštini, što je pisanim putem potvrdio i pokrajinski sekretar za omladinu i sport, Modest Dulić. Bio sam prisutan na dotičnoj skupštini i uverio sam se i lično da su gospoda koja trenutno okupiraju rukovodeće funkcije u Šahovskom savezu Vojvodine dovela na sednicu veći broj svojih prijatelja, koje su proglasili za delegate, a zatim uredno brojali njihove glasove. Samim tim je i rukovodstvo Šahovskog saveza Srbije u potpunosti nelegalno.\nNebriga za vrhunski šah\nKao reprezentativac Srbije branio sam boje naše države na tri Olimpijade i tri Ekipna šampionata Evrope i iako je često bilo zamerki na rad Šahovskog saveza, ponekad sam mogao računati i na njegovu pomoć. Tretman prema vrhunskim šahistima nikada nije bio lošiji nego što je sada. Od kada je nova grupa ljudi sebe nelegalno proglasila rukovodstvom, niko iz Šahovskog saveza Srbije nije me kontaktirao niti jedan jedini put sa ponudom bilo kakve pomoći. Bio sam kontaktiran jedino u slučajevima kada je moja pomoć bila tražena. Ovde spada i pitanje selektora. Odgovornost za izbor selektora ne može se, naravno, prebaciti na stručnu komisiju (gospoda Kotevski, Bokan, Vlahović, te velemajstori Kosanović i Tošić) jer je jasno da ona u donošenju odluke nije igrala nikakvu ulogu. Kada stručnu komisiju, kao što bi trebalo, budu sačinjavala imena kao što su Gligorić, LJubojević, Ivkov, Matanović i Alisa Marić, moći ću bez brige da verujem u njenu nepristrasnost. Do tada, ostaje mi samo da se pitam, zbog čega nije pokrenuto pitanje smene selektora koji je odgovoran za najlošiji plasman tima u istoriji. Pri tome je, javno i trajno izbacio iz tima velemajsotra Ivaniševića, bez premca našeg najuspešnijeg velemajstora u poslednjih 5-6 godina kao i velemajstora Kovačevića, koji je sa rejtingom 2604 trenutno četvrti na domaćoj sceni. Zatim je nastavio javno da blati ugled ne samo Ivaniševića i Kovačevića, već i drugih istaknutih velemajstora po raznim internet stranicama, ali i po svom časopisu, koji je imenovao zvaničnim glasilom Šahovskog saveza Vojvodine. Željno iščekujem momenat kada ću i ja biti večito precrtan sa liste reprezentativaca, a pretpostavljam da nakon ovog teksta neću morati dugo da čekam.\nDatum održavanja Šampionata određen je veoma kasno, a raspis se pojavio svega tri nedelje pred početak. Sve to je krajnje neozbiljno, imajući u vidu da šahisti često moraju da planiraju takmičenja i po godinu dana unapred, dok su planovi od 5-6 meseci najredovnija pojava.\nOvo je poslednja u nizu navedenih primedbi, što ne znači da ih ne bi moglo biti još.\nSa željom da ćete organizovati uspešan turnir,\nVelemajstor Dragan Šolak


Donacija Vojvođanske banke programu UNICEF-a | odgovornoposlovanje.rs\nBeograd, 25. decembar 2017. – Vojvođanska banka, članica OTP Group, donirala je tri miliona dinara za podršku UNICEF-ovom programu Sport za sve, usmerenom ka deci sa smetnjama u razvoju i invaliditetom i njihovim porodicama.\nSredstva će biti preusmerena za programe u opštinama u kojima postoje dnevni boravci za ovu decu, obuku zaposlenih koji se o njima staraju, organizovanje sportskih manifestacija i nabavku rekreativne opreme. Cilj je da se stvore mogućnosti da se sva deca – sa i bez smetnji u razvoju – druze, razvijaju i rastu zajedno.\n„Veliko nam je zadovoljstvo što danas ponovo možemo da podržimo rad naših partnera iz UNICEF-a. U vreme praznika i darivanja želimo da dodatno pomognemo najmlađima, koji zavise i oslanjaju se na nas odrasle. Zato je važno da uložimo posebne napore da im obezbedimo jednake mogućnosti za srećno odrastanje. Ulaganje u inkluzivno i pravedno okruženje, u kojem svako dete može da ostvari svoje pune potencijale i postane ravnopravan član društva, je investicija u budućnost svakoga od nas“, rekao je Predrag Mihajlović, predsednik Izvršnog odbora Vojvođanske banke OTP Group.\nVesna Savić Đukić, šef Odseka za saradnju sa privatnim sektorom u UNICEF-u u Srbiji je istakla da Vojvođanska banka, kao član Kluba prijatelja UNICEF-a, redovno pomaže programe usmerene ka ostvarivanju prava dece u našoj zemlji.\n„Podrška programu Sport za sve posebno je značajna, jer u fokusu ima decu sa smetnjama u razvoju i invaliditetom – jednu od najugroženijih grupa u društvu. Naši partneri iz banke razumeju da se ova deca češće suočavaju sa diskriminacijom, da imaju veće šanse da dožive nasilje, eksploataciju i zlostavljanje, nego njihovi vršnjaci bez smetnji u razvoju. Odgovorno poslovanje sa fokusom na decu predstavlja važan segment rada banke. Zahvaljujem im zato što zajedno sa nama nastoje da doprinesu socijalnoj inkluziji dece sa smetnjama u razvoju, kroz stvaranje uslova za zajedničku igru, rekraciju i sport“, navela je Savić Đukić.\nUNICEF je do sada obezbedio sportsko-rekreativnu opremu i stručnu podršku za 14 dnevnih boravaka u Beogradu, čime je obuhvaćeno skoro 1.000 dece. Donacija Vojvođanske banke značajan je doprinos za proširenje projekta i u drugim opštinama u Srbiji.\nSituaciona analiza o položaju dece sa smetnjama u razvoju i invaliditetom u Srbiji, koju su sačinili UNICEF i Nacionalna organizacija osoba sa invaliditetom, pokazuje da 45 odsto roditelja dece sa smetnjama u razvoju i invaliditetom navodi da su oni ili njihova deca doživeli neku vrstu vređanja. U 24 odsto porodica jedan od roditelja je morao da odustane od posla da bi brinuo o detetu, nasilje je doživelo između 25 i 47 odsto ove dece, a čak 16 odsto građana i građanki i 18 odsto učenica i učenika smatra da je diskriminacija prema nekim grupama prihvatljiva.


Švedski proizvođač automobila spreman je da uđe u klasu prestižnih kupe hibrida električnim modelom Volvo XC100.\nVolvo XC100 usklađen je sa novom generacijom krosovera XC90, koji trenutno predstavlja vrh ponude marke u ovom segmentu. Najverovatnije imaće oznaku Recharge, koja predstavlja Volvo električne automobile. On bi trebalo da se proizvodi samo sa električnim pogonom, dok bi nova generacija modela XC90 trebalo da bude u ponudi pored električne verzije i u verziji koju će da pogone motori sa unutrašnjim sagorevanjem i u kombinaciji sa hibridnom tehnologijom. Pogon na sva četiri točka treba da obezbede dva elektromotora, a energiju bi trebalo da daju baterije, koje se nalaze između dve osovine u dnu automobila. Čitav pogonski sistem biće zasnovan na ažuriranoj modularnoj platformi SPA2 (Scalable Product Architecture), koja ob jedinjuje najbolje karakteristike postojeće SPA platforme i dodatno omogućuje upotrebu najnovijih tehnologija u oblasti elektrifikacije, povezivanja i sistema autonomne vožnje.\nPrema nekim informacijama, XC100 trebalo bi da bude superioran u luksuznoj ponudi švedske marke, jer će da ponudi najveći mogući prestiž i komfor na četiri sedišta i, u izvesnoj meri, mogućnost korišćenja autonomnih tehnologija\nSpoljašnji dizajn mogao bi da nastavi priču o koncept modelu XC Coupe, predstavljenom pre nekoliko godina, koji je osvojio nagradu za najbolji konceptni automobil na Salonu automobila u Detroitu.\nXC100, kojim Volvo planira da nadmaši svoj aktuelni asortiman u pogledu tehnologije i zaštite životne sredine, biće predstavljen godinu dana nakon pokretanja nove generacije XC90, koja je zakazana za 2022. godinu.\nOčekuje se da će cena novog modela početi od 80.000 evra nadalje. Zbog velike potražnje za ovim tipom automobila na američkom tržištu, njegova proizvodnja odvijaće se najverovatnije u SAD.


Pristup finansijama Cosme/InnovFin H2020 | Fondacija787\nVanjskotrgovinska komora Bosne i Hercegovine kao koordinator BITNET konzorcija u Federaciji Bosne i Hercegovine, u saradnji sa Unicredit i ProCredit Bank BiH organizovala je 10. maja 2018. g. radionicu na temu pod nazivom „Pristup finansijama (A2F) Cosme/InnovFin H2020“.\nPredstavnici Fondacije 787 kao i ostali učesnici, imali su priliku saznati više o dostupnim sredstvima za biznise u BiH kroz dva programa Evropske komisije: COSME i InnovFin EU Finance. Također, učesnici su imali priliku da se upoznaju i sa drugim proizvodima za MSP, te o uslugama koje su dostupne u okviru projekta EEN mreže u Bosni i Hercegovini.\nPredavači na radionici su bili: Amel Agić i Osman Kajmović iz ProCredit Banke , Aida Ešpić i Nejra Hadžiabdić iz Unicredit Banke i Amir Hujić koordinator BITNET konzorcija u FBiH, načelnik Odjela za EU i projekte.\nU okviru radionice predstavnici banaka dali su odgovore koji su to kriteriji prilikom apliciranja za kreditne linije Cosme/InnovFin H2020, te su predstavljeni primjeri uspješne prakse.


Privatnici i zloupotreba službenog položaja - Branislava Isailović - Peščanik - Dev\nSkulptura Antropocen, Jason deCaires Taylor\nPročitala sam izveštaj o praćenju napretka Srbije u procesu pridruživanja Evropskoj uniji, koji je u formi rezolucije usvojen 11. marta 2015. na plenarnoj sednici Evropskog parlamenta. Odmah sam shvatila zašto je naša Vlada tako naglo odustala od hitnog donošenja lex specialisa o Beogradu na vodi. Bio je to njen odgovor na zabrinutost Evropskog parlamenta zbog činjenice da je većina novih zakona u Srbiji usvojena po hitnom postupku, bez skupštinske i javne debate.\nPozdravljam ovu brzu reakciju vlasti, ali smatram da od nje treba zahtevati, svim raspoloživim sredstvima, da nastavi da na isto tako efikasan način rešava i ostale probleme na koje je ukazao Evropski parlament. Spisak tih problema je prilično dugačak. Neke je vlast i sama priznala, a neki su ostali u senci.\nU tački 24 svog izveštaja, Evropski parlament ohrabruje srpsku vlast da nastavi sa sprovođenjem nacionalne strategije reforme pravosuđa (donete 1. jula 2013. sa ciljem da se izgradi nezavisno, nepristrasno i kvalitetno pravosuđe). U izveštaju se podvlači da pod hitno treba regulisati problem krivičnih postupaka za zloupotrebu službenog položaja, i izražava se zabrinutost u vezi sa masovnom prekvalifikacijom tih predmeta.\nU tački 37 izveštaja, konstatuje se opstanak pravne nesigurnosti u privatnom sektoru, uprkos reformama u krivičnom pravu, s obzirom da je novi član 234 krivičnog zakonika podložan arbitrernom tumačenju. Tačka 37 izveštaja kulminira jasnim zahtevom da se posle izvršene ozbiljne, nezavisne i nepristrasne analize svih krivičnih postupaka (započetih na osnovu člana 359, pa prekvalifikovanih na novi član 234 krivičnog zakonika) – svi krivični postupci zasnovani na pogrešnoj pravnoj kvalifikaciji pod hitno obustave.\nSve ovo deluje komplikovano nekome ko nije pravnik, i to pravnik krivičar, ali to ne bi smelo da bude razlog da ostanemo neobavešteni o ovoj problematici, jer je izveštaj Evropskog parlamenta u krajnjoj liniji namenjen građanima Srbije, da bi i oni mogli da procene gde ih i kako vodi njihova vlast.\nNaime, i posle izjednačavanja privatne svojine sa ostalim oblicima svojine zaostalim iz ere socijalističkog privređivanja, u Srbiji se, iz pravno neobjašnjivih razloga, ustalila praksa krivičnog progona privrednika iz privatnog sektora kao izvršilaca zloupotrebe službenog položaja – iako oni nisu nikakvi službenici.\nS druge strane, vođeni su i krivični postupci po istom osnovu protiv državnih službenika i drugih odgovornih lica iz javnog sektora.\nVećini građana koji su te krivične postupke pratili preko medija, svi oni su verovatno izgledali isto, između ostalog i zato što je čitav proces takozvane tranzicije sa društvene na privatnu svojinu tekao dosta konfuzno.\nAli, kada se na početku novog milenijuma kristalisala naša namera da krenemo putem evropskih vrednosti, i kada se ona materijalizovala u pravnim aktima potpisanim sa evropskim institucijama – ove institucije su se ozbiljnije zainteresovale i za položaj privatnih preduzetnika u Srbiji, jer Evropska unija je i zasnovana na slobodnom kretanju ljudi, robe i kapitala.\nTako je još u martu 2012. Evropski parlament izrazio ozbiljnu zabrinutost zbog činjenice da se privrednici iz privatnog sektora krivično gone kao nosioci nekakvih službenih ovlašćenja. Pozvao je srpsku vlast da pod hitno revidira krivični zakon i uskladi ga sa evropskim standardima krivičnopravnog sankcionisanja ponašanja privatnih privrednika. Takođe, naša vlast je pozvana da odmah prestane sa neprimerenim krivičnim progonom privrednika iz privatnog sektora, to jest da takve krivične postupke koji su u toku odmah obustavi.\nDa bi bilo jasno zašto je Evropski parlament reagovao 2012. a i sada, i zašto je to važno i za nas koji nismo privrednici, i sa kojima možda ne možemo da saosećamo, čak iako su neopravdano krivično procesuirani – podsetila bih da je u svakom demokratskom društvu oblast krivičnog prava precizno regulisana zakonom, jer su u toj oblasti lako moguća ograničenja najvažnijih ljudskih prava i sloboda. Zato je izuzetno važno da se precizno odrede ponašanja zbog kojih neko može da bude lišen slobode ili imovine.\nTo bi trebalo da važi i za sve privrednike iz privatnog sektora, i to od vlasnika male radnje do direktora multinacionalne kompanije.\nOni su s jedne strane obavezni da postupaju u skladu sa zakonima zemlje u kojoj posluju, ali sa druge strane uživaju potpunu zaštitu svih ljudskih prava i sloboda, kao što je i ona da mogu krivično da odgovaraju samo za radnje koje su, pre nego što su izvršene, bile određene kao krivična dela.\nA krivična dela su pobrojana u krivičnom zakoniku koji je podeljen na više glava, prema vrednostima koje zakonodavac želi da krivičnopravno zaštiti.\nTako, na primer, krivično delo Zloupotreba službenog položaja, koje je zapalo za oko Evropskom parlamentu, već 2012. spada u glavu pod nazivom Krivična dela protiv službene dužnosti, zato što štiti vršenje službene dužnosti od strane službenih i drugih odgovornih lica, i predviđa krivično kažnjavanje potencijalnih izvršilaca tog krivičnog dela. Njih, logično, treba tražiti isključivo među nosiocima javnih ovlašćenja, a nikako ne u privatnom sektoru.\nEvropske parlamentarce je zabrinula činjenica da državni organi u Srbiji pogrešno kvalifikuju, i to sistematski, eventualno kršenje prava od strane privrednika iz privatnog sektora kao zloupotrebu službenog položaja, u uslovima kada je jasno da oni ni u kom slučaju nisu ugrozili vršenje službene dužnosti.\nS obzirom da se pravna kvalifikacija određenih protivpravnih radnji kao krivično delo uči već na prvim godinama pravnih studija, zaista je nejasno i uznemiravajuće da su iskusni tužioci i krivične sudije u Srbiji godinama kršili zakon, pogrešno kvalifikujući krivična dela o kojima su odlučivali.\nOno što još više brine je da se taj problem nije rešavao ni u poslednje tri godine i da novi izveštaj Evropskog parlamenta govori o njemu na još alarmantniji način, naročito u već pomenutoj tački 37, a da se pritom komentatori izveštaja iz vlasti na njega uopšte ne osvrću.\nPa šta se to dešavalo u protekle tri godine u oblasti krivičnog privrednog prava Srbije?\nNova vlast ne samo da nije odmah obustavila krivični progon privrednika iz privatnog sektora po osnovu zloupotrebe službenog položaja, kako je to sugerisano u izveštaju Evropskog parlamenta iz marta 2012 – nego su usledile nove krivične prijave i nova hapšenja privrednika po istom osnovu, uz nedopustivu medijsku hajku na te ljude.\nAli, da bi se ipak stvorio utisak da se nešto radi na putu izgradnje pravne države po evropskim standardima, srpski zakonodavac je 24. decembra 2012, po hitnom postupku, to jest bez javne i skupštinske diskusije, u periodu kada su evropske institucije na božićnom raspustu – usvojio Vladin predlog za donošenje Zakona o izmenama i dopunama Krivičnog zakonika, kojim je između ostalog predviđeno novo krivično delo u članu 234, koje je počelo da se primenjuje od 15. aprila 2013. Njime se bavi novi izveštaj Evropskog parlamenta i proglašava ga, potpuno opravdano, za nekompatibilno sa evropskim standardima, i podložnim za arbitrerno tumačenje i primenu, što je nedopustivo u oblasti krivičnog prava.\nSledeća operacija koja je kritikovana u izveštaju Evropskog parlamenta bila je automatska prekvalifikacija krivičnih postupaka koji su u toku, sa krivičnog dela zloupotrebe službenog položaja na novo krivično delo iz pomenutog novog člana 234 – nazvanog zloupotreba položaja odgovornog lica, sa obrazloženjem koje su tužioci i sudovi preuzeli zdravo za gotovo iz predloga zakona koji je sačinila Vlada. Ono je zasnovano na pogrešnom stavu da je to novo krivično delo (iako nije postojalo u vreme kada su navodno izvršene radnje zbog kojih se vode krivični postupci) – blaže za okrivljene.\nVažno je napomenuti i da je ova pravna akrobacija učinjena u više od 1.000 sudskih postupaka u toku, u uslovima kada su srpski tužioci i sudovi zavisni od izvršne i zakonodavne vlasti.\nNe ulazeći u ocenu opravdanosti krivičnog progona svakog pojedinačnog privrednika iz privatnog sektora, svakom tužiocu i krivičnom sudiji je moralo da bude jasno, i bez intervencije Evropskog parlamenta, i to od samog početka – da privatnom licu ne može da bude stavljeno na teret, kao izvršiocu, nijedno krivično delo iz glave krivičnog zakonika koja se bavi krivičnim delima protiv službene dužnosti.\nTakođe je svakom krivičaru moralo da bude poznato na koji se način, u slučaju kada u toku krivičnog postupka dođe do izmene materijalnog krivičnog prava – određuje da li novi krivični zakon može da se primeni na činjenice koje su se desile pre njegovog stupanja na snagu, kao krivični zakon blaži za okrivljenog.\nMoralo je da im bude kristalno jasno i da manji maksimum krivične sankcije u odnosu na krivično delo zloupotrebe službenog položaja – ne čini od novog člana 234 blaži krivični zakon, kako je to isticala Vlada u obrazloženju svog predloga zakona o izmenama i dopunama Krivičnog zakonika, iz prostog razloga jer ta dva krivična dela pripadaju različitim glavama Krivičnog zakonika, i stoga nikada ne mogu da budu primenjena na isto činjenicno stanje.\nDa bi se novi član 234 primenio na krivična dela učinjena pre njegovog stupanja na snagu (15. aprila 2013), potrebno je da on bude blaži u odnosu na zakon koji bi se primenio pravilnom kvalifikacijom radnji, koje su stavljene na teret krivično procesuiranog privrednika iz privatnog sektora, a to ne može biti nijedno krivično delo čiji je predmet zaštite – vršenje službene dužnosti.\nNovi član 234 je priča za sebe, jer kao što smo već rekli, način na koji on reguliše krivičnopravnu odgovornost potencijalnih okrivljenih je nekompatibilan sa evropskim standardima u oblasti krivičnog prava.\nOn je u smislu pravne tehnike jedna blanketna norma u koju, kao na beli papir (blanc), može da bude upisano bilo šta, a to je neprihvatljivo u oblasti krivičnog prava, koje mora da bude precizno, s obzirom na ljudska prava i slobode koji mogu da budu ugroženi njegovom primenom.\nU evropskim zemljama su ovakve blanketne norme u oblasti krivičnog prava prokazane, velikim delom i zaslugom Evropskog suda za ljudska prava.\nU oblasti krivičnog privrednog prava, u evropskim zemljama je uglavnom prihvaćena zakonodavna metodologija koja se sastoji u predviđanju krivičnih dela u posebnim zakonima koji regulišu privrednu delatnost. To takođe stvara izvesne poteškoće u poznavanju krivičnog prava, zbog rasutosti krivičnopravnih normi, ali sa druge strane jasno detreminiše ponašanja koja su podložna krivičnom sankcionisanju.\nVladajuća tendencija u evropskim državama je ipak depenalizacija privrednog života, i administrativna prinuda privrednika da usklade svoje poslovanje sa zakonom, dok je krivični progon rezervisan za sferu javnih nabavki koja je pogodna za koruptivne radnje, pranje novca i teška krivična dela koja podrivaju osnove privredne delatnosti.\nS obzirom na značaj stvaranja pogodne klime za privrednike u Srbiji, kojim se Evropski parlament bavi u tačkama 35 i 36 svog izveštaja, i u kojima izražava i zadovoljstvo zbog usvajanja određenih zakona, kao što su zakoni o radu, stečaju, privatizaciji i građenju – mislim da bi za sve nas bilo dobro da vlast nađe načina da se otklone sve neusaglašenosti krivičnog prava i krivičnopravne prakse u Srbiji sa evropskim standardima, i to – odmah.


Predsjednik Narodne skupštine Republike Srpske Nedeljko Čubrilović upisao se danas u Knjigu žalosti u Banjaluci povodom upokojenja NJegove svetosti patrijarha srpskog Irineja i poručio da je on snažno podržavao srpski narod, ma gdje bio.\n"To se posebno odnosi na nas u Republici Srpskoj i BiH. Za sve što je učinio za ovaj prostor, za ujedinjenje srpskog naroda neka mu je vječna slava i hvala", rekao je Čubrilović Srni, nakon što se upisao u Knjigu žalosti koja je otvorena u Generalnom konzulatu Srbije.\nČubrilović je u Knjigu žalosti zapisao da je vjerujući narod u Republici Srpskoj i BiH bio posebno vezan za patrijarha Irineja.\n"Izražavam najdublje saučešće povodom upokojenja NJegove svetosti patrijarha srpskog gospodina Irineja. Vjerujući narod u Republici Srpskoj i BiH bio je posebno vezan za patrijarha Irineja koji je sa nama bio u svim važnim događajima. Iskreno i predano naš patrijarh Irinej je služio Bogu, crkvi i srpskom narodu. Vječna mu slava u carstvu Božijem", napisao je Čubrilović.\nKnjiga žalosti otvorena je od juče u periodu od 10.00 do 15.00 časova, uz poštovanje svih epidemioloških mjera.\nNjegova svetost patrijarh srpski Irinej preminuo je 20. novembra u 90. godini.\nNedeljko Čubrilović patrijarh Irinej\nVučić: Patrijarh Irinej obnovio duh zajedništva Srba\nNa ovom mjestu će počivati preminuli patrijarh Irinej: Kovčeg u kripti hrama posut zemljom\nUžas u Prijedoru: Voz udario automobil, poginula žena\nUhapšen muškarac zbog prijetnji putem telefona\nSeka Aleksić prelazi u voditeljske vode\nNaučnici tvrde da su riješili misteriju "jezera kostura"\nTrend: Nokti koji djeluju kao da su od plastike\n1767 glasova 42%\n2485 glasova 58%\nVremenska prognoza za 01.03.2021.\nDodik i Patrijarh posjetili manastir Jasenovac\nPovodom Dana civilne zaštite organizovana vježba "Štit 2021"\nBorac otputovao u Sarajevo po dobar rezultat\nNa čijoj zemlji se širi migrantski kamp Lipa?\nU Srpsku stiže 20.000 doza vakcina


Nedovoljno sredstava za smanjenje zagađenosti vazduha u svetu Nedovoljno sredstava za smanjenje zagađenosti vazduha u svetu\nSredstva izdvojena za inicijative za smanjenje zagađenosti vazduha u svetu od 2015. do 2019. godine iznosila su svega 273 miliona dolara.\n08/09/2020 autorka: Jovana Stanković\nBivši generalni sekretar Ujedinjenih nacija Ban Ki-Mun istakao je u predgovoru izveštaja da je zagađen vazduh odgovoran za više od četiri miliona smrti godišnje. Rešenje bi bila, prema njegovim rečima, dobro osmišljena strategija za unapređenje kvaliteta vazduha, čime može da se poboljša zdravlje, poveća produktivnost, smanje zdravstveni troškovi i ublaže klimatske promene.\nPrema procenama Svetske zdravstvene organizacije, čak 9 od 10 ljudi udiše vazduh koji je štetan po njihovo zdravlje, a od početka pandemije koronavirusa ovaj problem je stavljen u fokus svetske javnosti.\nMet Vitni iz Fonda za čist vazduh (Clean Air Fund) izjavio je da su istraživanja pokazala da bolesti srca i organa za disanje udružene sa zagađenim vazduhom čine ljude podložnijim zarazi od koronavirusa, kao i da se kod njih ispoljavaju teži simptomi ove bolesti.\nTokom pandemije, dok su ljudi bili u karantinu, dokazano je da je moguće videti vedro nebo, ali način za postizanje ovoga ne bi trebalo da bude zaustavljanje ekonomije i zatvaranje dece, već danas treba ulagati kako bi se u budućnosti videla „zelena budućnost“, rekla je izvršna direktorka programa za zaštitu životne sredine Ujedinjenih nacija Inger Andresen.\nPrema podacima Svetske zdravstvene organizacije, u Srbiji usled zagađenosti vazduha godišnje umre više od 6500 ljudi.


Odeljak mape tržišta omogućava trgovcima da procene situaciju na globalnom deoničarskom tržištu na najbrži i najtačniji način. U ovom odeljku trgovci mogu pronaći berzanske ishode sa NYSE i NASDAQ-a, najvećim berzama deonicama u SAD-u.\nAlat mape tržišta omogućava da se upoznate sa situacijom na tržištima, s obzirom da se podaci ažuriraju sa kašnjenjem od 15 minuta. Izgled mape omogućava trgovcima da vide trenutne najveće dobitnike i gubitnike, jer su oni označeni zelenom i crvenom bojom, redosledno. Ukoliko dvostruko klikne na sektor kompanije, trgovac će videti onlajn grafikon kretanja cene njenih deonica. Veličina sektora je proporcionalna tržišnoj kapitalizaciji kompanije.


Ministri EU: Srbija napredovala, nužan pomak u vladavini zakona i normalizaciji s Kosovom - BIGportal.ba\nJuni 19, 2019 Juni 19, 2019 0140\nMinistri inostranih poslova EU su u Luksemburgu “pozdravili sveukupan napredak Srbije u pregovorima o članstvu” s EU. Ali su predočili da srpske vlasti “moraju da ostvare pomak u vladavini zakona i poglavljima temeljnih prava, kao i normalizaciji odnosa s Kosovom”. Kako je navedeno u zaključcima ministarskog zasedanja EU, sređivanje odnosa…\nMinistri inostranih poslova EU su u Luksemburgu “pozdravili sveukupan napredak Srbije u pregovorima o članstvu” s EU.\nAli su predočili da srpske vlasti “moraju da ostvare pomak u vladavini zakona i poglavljima temeljnih prava, kao i normalizaciji odnosa s Kosovom”.\nKako je navedeno u zaključcima ministarskog zasedanja EU, sređivanje odnosa sa Prištinom je “i dalje od suštinske važnosti i biće presudno za tok celokupnih pregovora” s EU.\nTakođe je predočeno da je “primena prelaznih uslova za poglavlja 23 i 24” koja se tiču vladavine prava i temeljnih prava i sloboda, “od temeljnog značaja i mora biti vodilja za buduće reforme i dovesti do čvrstih rezultata”.\n“Posebna pažnja i dalje nužna kad je reč o nezavisnosti i sveukupnoj efikasnosti pravosudja, uključujući putem tekuće ustavne reforme i njene delotvorne primene”, stav je šefova diplomatija EU.\n“Srbija mora”, dodaje se u zaključcima, “ostvariti opipljive i trajne rezultate u efikasnoj istrazi, podizanju optužnica i presudama naročito kad su u pitanju suzbijanje korupcije, organizovanog kriminala i pranje novca”.\nMinistri EU su predočili da je “izostanak napretka u slobodi izražavanja i dalje uzrok ozbiljne zabrinutosti” i “pozvali Srbiju da, što je hitno nužno, jamči za bezbedne uslove za neometano upražnjavanje slobode izražavanja i nezavisnosti medija, uključujući dodatne napore za istragu slučajeva napada na novinare”.\n“Savet ministara EU prima na znanje napredak ostvaren u pripremi medijske strategije i poziva Srbiju da prioritetno usvoji i delotvorno sprovede tu strategiju na transparentan način i uz učešće svih zainteresovanih”.\nU završnom dokumentu zasedanja se ističe da “Savet ministara povoljno ocenjuje napredak u ekonomskim reformama” i “ohrabruje Srbiju da nastavi s naporima za postizanje konkurentnosti i ostvarivanje rasta kroz strukturalne reforme, uključujući naroccito sektor energije, tržište radne snage i pospešenje i predvidivost propisa”.\nMinistri evropske 28-rice traže da Srbija trgovinsku i energetsku politiku usaglasi s “pravnom tekovinom” EU, “naročito kad je u pitanju tržište gasa i projekat Gastrans”.\nU zakljuccima se “ponovo naglašava potreba da Srbija ispuni obaveze o postepenom usaglašavanju sa Zajedničkom spoljnom i bezbednosnom politikom EU, saglasno Okviru za pregovore, i da prioritetno preokrene nepovoljan trend”.


BEOGRAD PROPADA ZBOG SNEGA: Vesić je najveća elementarna nepogoda\nSavez za Srbiju (SZS) saopštio je da gradski menadžer Beograda Goran Vesić "nastavlja sa lažima i zamenama teza", umesto da preuzme odgovornost za katastrofalno upravljanje gradom za vreme snežnih padavina, uključujući nesposobnost da nabavi industrijsku so i zimske gume za Gradsko saobraćajno preduzeće (GSP).\n"Jedina istina jeste da je grad do Gorana Vesića uvek funkcionisao. Do Gorana Vesića, građani nikada nisu bili prinuđeni da peške prelaze mostove. Nikada autobusi nisu stajali kao sada. Nikada nisu skraćivane trolejbuske linije kao sada. I nikada Beograd nije bio bez industrijske soli kao sada", navodi se u saopštenju Saveza.\nU saopštenju se ističe da se "ovako velikom snegu koji blokira život ne raduje niko, ali da će ova elementarna nepogoda proći za dan dva, a Gorana Vesića na čelu Beograda imamo već godinama".\n"Posledice te činjenice biće mnogo teže nego da nam padne deset metara snega u dva dana", naveo je SZS.\nZamenik šefa odborničke grupe Saveza za Srbiju u Skupštini Beograda Nikola Jovanović izjavio je ranije istog dana da SZS traži hitne ostavke Vesića i gradonačelnika Beograda Zorana Radojičića zbog kolapsa u glavnom gradu.\n"Gradska vlast je juče pre podne uspela da ostane bez industrijske soli, pa su počeli da bacaju običnu so, što je pravi uzrok kolapsa u poslepodnevnim časovima. Noćas su koristili kalcijum hlorid, koji se inače baca samo na temperaturama ispod minus 10", naveo je Jovanović u pisanoj izjavi.\nVesić je potom izjavio da jedan od lidera Saveza za Srbiju Dragan Đilas "po svaku cenu hoće da se dočepa glavnog grada".\nOn je rekao da Đilas veruje da su zaboravljene 2009, 2011. i 2012. godina kada je za vreme snežnih padavina, dok je Đilas bio gradonačelnik bio haos u Beogradu, i upitao se da li je zaboravio kako se 11. decembra 2012. godine izvinjavao građanima zbog kolapsa u javnom prevozu.\n"Da li se seća kako je 2012. godine pozivao građane da čiste sneg jer gradske službe to nisu bile u stanju da urade? Da li se seća gde je tada nestalo 11.000 dnevnica za ljude koji sneg nisu očistili, a polomili su skoro 3.000 lopata, a ostale odneli kući!? Da li se Đilas seća 2011. godine kada je zbog njegove nesposobnosti da očisti Grad policija obustavila saobraćaj na autoputu kroz Grad i preusmerila automobile na obilaznicu na kojoj je došlo do kolapsa, a za čije cišćenje je upravo on bio zadužen", naveo je Vesić.\nPrema njegovim rečima, za vreme Đilasove vlasti, 2011. godine za vreme snežnih padavina se desilo da se "zaledi Brankov most pa je bilo više desetina udesa na 500 metara".\n"Požeškom ulicom nije moglo da se prođe kao ni Košutnjakom, Surčin je bio odsečen od Beograda kao i naselja Padinska skela, Vrbovski, Zrenjaninski put, Jabučki rit, a bile su blokirane okretnice u Čingrijinoj, nisu radile linije javnog prevoza prema Učiteljskom naselju i Medakoviću“, rekao je Vesić.\nVesić je rekao i da su sve ulice prvog prioriteta ovog jutra su prohodne, da nisu potpuno čiste, ali da javni prevoz može da funkcioniše.\n"Tokom noći je bačeno 550 tona soli, 320 tona kamenog agregata i oko stotinu tona kalcijum hlorida. Na ulici imamo 90 velikih kamiona i 32 mala vozila, oni čiste sneg i tu je angažovano oko 270 ljudi. Očekujemo da će padavine u narednih nekoliko sati stati, da će biti manjeg intenziteta, a oko podneva očekujemo prestanak padavina", izjavio je Vesić za Studio B, a preneo Gradski sekretarijat za informisanje.


Policijska uprava Leskovac : Južne vesti\nU Leskovcu i Lebanu policija privela 3 pijana vozača\n16:31, 24. 5. 2021.\nPrethodnog vikenda, policija u Leskovcu i Lebanu zadržala je trojicu vozača koji su vozili pod dejstvom alkohola. Kako navode iz policije, nema povređenih u saobraćajnim nezgodama u Lebanu koje su izazvali 25-godišnjak koji je seo za volan "reno megana" sa 1,52 promila alkohola u krvi, dok je drugi vozač "fijata" vozio sa 1,61 promila alkohola.\nUhapšen Nišlija zbog ubistva starice u Bojniku\n16:34, 18. 5. 2021.\nPolicija je uhapsila 38-godišnjeg Nišliju zbog sumnje da je 16. maja pretukao 86-godišnju ženu u Bojniku koja je sa povredama opasnim po život prevezena u Klinički centar Niš, gde je preminula.\nPoginuo biciklista kojeg je oborio automobil kod Hemijske škole u Leskovcu\n15:15, 4. 5. 2021.\nOko 14 sati kod Hemijske škole u Leskovcu dogodila se saobraćajna nesreća u kojoj je poginula jedna osoba, potvrđeno je Južnim vestima iz leskovačke policije. Kako nezvanično saznajemo, biciklista je stariji muškarac, a sa bicikla ga je oborio automobil.\nU Leskovcu uhapšena dva muškarca iz Žitorađe zbog prebijanja čoveka na putu\n17:14, 26. 4. 2021.\nLeskovačka policija uhapsila je dvojicu muškaraca iz Žitorađe zbog sumnje da su 24. aprila u popodnevnim časovima nakon kraće rasprave na lokalnom putu drvenom motkom prebili 29-godišnjaka i naneli mu teške telesne povrede. Povređeni je odmah prevezen u leskovačku Opštu bolnicu, odakle je, nakon ukazane pomoći, prebačen u niški Kllinički centar.\nLeskovačka policija uhapsila je 45-godišnjaka iz ovog grada koji je danas ispred jedne banke u samom centru ukrao novac iz džepa 63-godišnje žene, a zatim pobegao.\nStradao radnik leskovačke firme nakon što ga je udario bager\n14:59, 10. 4. 2021.\n47-godišnji radnik leskovačke firme preminuo je u Bolnici, potvrdili su iz te ustanove za Južne vesti, nakon što ga je jutros, kako saznajemo, udario bager.\nTeško povređena žena koju je u Leskovcu oborio automobil dok je gurala kolica da detetom\n12:05, 31. 3. 2021.\nDa je sinoć u Ulici Rade Žunić u Leskovcu automobil koji je vozio 19-godišnjak zbog neprilagođene brzine sleteo s puta i udario 53-godišnju ženu koja je gurala kolica sa detetom, saopštili su iz leskovačke policije i naveli da će protiv mladića biti podneta krivična prijava. Dodaju da je žena zadobila teške telesne povrede i trenutno se nalazi u Kliničkom centru u Nišu, dok dete nije povređeno.\nUhapšen Leskovčanin koji je pre 6 godina opljačkao menjačnicu, u stanu nađeni oružje i droga\n12:59, 25. 3. 2021.\nDva pištolja, 12 metaka, kao i manju količina tableta sa liste psihoaktivnih supstanci, policija je pronašla u stanu 40-godišnjaka iz tog grada. On se sumnjiči i da je 2015. godine opljačkao menjačnicu u Leskovcu iz koje je ukrao metalnu kasu sa skoro pola miliona dinara.\nPosle 9 godina policija uhapsila muškarca koji je bacio bombu u leskovačkoj ulici\n16:42, 24. 3. 2021.\nSada 30-godišnji Leskovčanin uhapšen je posle 9 godina zbog sumnje da je 2012. godine u Ulici Žike Ilića Žutog aktivirao bombu čija eksplozija je oštetila zidove i prozore okolnih kuća i parkirane automobile. Nakon hapšenja, osumnjičeni je, zbog ranijih krivičnih dela, sproveden na izdržavanje kazne zatvora u Kazneno-popravni zavod u Nišu.\nAutomobil sleteo sa auto-puta kod Predejana, dve osobe lakše povređene\n11:28, 25. 2. 2021.\nU toku noći na auto-putu Leskovac - Vranje, na izlazu iz tunela Predejane jedno vozilo sletelo je sa puta. U automobilu su se nalazile dve osobe koje su zadobile lakše povrede, potvrđeno je Južnim vestima iz policije. Saobraćaj na tom delu putu sada je normalizovan i odvija se bez smetnji.\nSubotičanin u Leskovcu izbacio kesicu sa drogom iz auta\n16:22, 24. 2. 2021.\nZbog sumnje da je 22. februara kroz prozor automobila kojim je upravljao izbacio kesu sa 539 grama amfetamina koju je policija pronašla, u Leskovcu je uhapšen 28-godišnjak iz Subotice.\nUhapšen vozač kamiona koji je usmrtio mladića na auto-putu kod Grdelice\n14:59, 24. 2. 2021.\nZbog sumnje da je u noći između 13. i 14. februara na auto-putu Leskovac - Vranje kod Grdelice usmrtio 27-godišnjeg mladića, policija je uhapsila 25-godišnjaka iz Severne Makedonije.\nMuškarac iz Lebana ukrao laptop i dokumenta iz komunalnog preduzeća\n14:34, 19. 2. 2021.\nZbog sumnje da je provalio u kancelariju jednog komunalnog preduzeća i ukrao laptop, registar sa raznim dokumentima, kao i tri pečata, uhapšen je 35-godišnjak iz Lebana.\nDva maloletnika i 25-godišnjak osumnjičeni za 5 teških krađa u Leskovcu\n18:15, 9. 2. 2021.\nTrojica mladića, dva maloletnika i 25-godišnji T. M. iz Leskovca, osumnjičeni su za krađu akumulatora, CD plejera, motorne testere, brusilice i drugog alata, ali i zato što su se odvezli tuđim kamionom i ostavili ga u gradu, saopštavaju iz leskovačke Policije. Zbog tih dela, dodaju, jedan osumnjičeni je uhapšen, a protiv dvojice su podnete krivične prijave.\nLeskovački saobraćajci za vikend zaustavili dva pijana i dva drogirana vozača\n20:31, 8. 2. 2021.\nČetiri osobe, od kojih su dve vozila pod dejstvom droge, a dve sele za volan posle viška pića, isključene su iz saobraćaja tokom vikenda, saopštavaju iz Policijske uprave u Leskovcu.\nPočelo obeležavanje Dana policije u Topličkom okrugu, u sredu u Lebanu\n15:23, 18. 6. 2019.\nSlikanje sa policijom, izložba policijske opreme i vožnja bicikala, samo su neke od aktivnosti koje je prokupačka policija organizovala u centru grada prvog dana obeležavanja Dana policije i slave ovog ministarstva. Do kraja nedelje aktivnosti će biti organizovane i u Blacu, Kuršumliji i Žitorađi, a sa radom različitih jedinica policije moći će da se upoznaju i građani Lebana u sredu, 19. juna od 10 do 13 sati na platou ispred Doma kultre.\nUhapšen muškarac zbog silovanja Vlasotinčanke\n15:07, 30. 8. 2018.\nZbog sumnje da je uz upotrebu sile i pretnje silovao 20-godišnju devojku iz Vlasotinca, leskovačka policija uhapsila je muškarca iz Svilajnca.


Najskuplji lek na svetu pušten u promet: Jedna doza košta 2,1 milion dolara - Sputnjik Srbija\n16:40 25 Januar 2020\nNajskuplji lek na svetu pušten u promet: Jedna doza košta 2,1 milion dolara\n20:58 04.11.2019 Preuzmite kraći link\nSamo jedna doza leka zolgensma švajcarske farmaceutske kompanije „Novartis“ košta 2,1 milion dolara, što ga čini najskupljim medicinskim sredstvom na svetu.\nNovi lek za spinalnu mišićnu atrofiju zolgensma postao je važan pokretač osetno boljih poslovnih rezultata u trećem tromesečju, objavio je njegov proizvođač, švajcarski farmaceutski div „Novartis“, prenosi „Nacionalna geografija“.\nUkupni prihodi ove kompanije u trećem tromesečju porasli su 10 odsto, na 12,2 milijarde dolara. Neto dobit uvećana je osam odsto, na dve milijarde dolara.\nMeđu tri ključna pokretača rasta u „Novartisu“ izdvajaju zolgensmu gensku terapiju za decu obolelu od spinalne mišićne atrofije, uz kosentiks, lek za psorijazu i artritis i entresto kojim se leče hronične srčane bolesti.\nU razdoblju od jula do septembra lek je generisao prihode od 160 miliona dolara, navode u „Novartisu“, prvi put objavljujući konkretne brojke.\nPolovina pacijenata koji danas uzimaju zolgensmu, ranije se lečila konkurentskim proizvodom američkog „Biogena“.\nLek je imao uspeha u SAD, ali još čeka odobrenje regulatora u Evropskoj uniji i Japanu. Izvršni direktor „Novartisa“ Vas Narasimhan tvrdi da to nema nikakve veze s nedavno objavljenim izveštajima o navodnoj manipulaciji podacima iz istraživanja.\nzdravlje, medicina, lek


Talibani tvrde da su uništili ISIL-ove ćelije kod Kabula | Afganistan Vijesti | Al Jazeera\nTalibani tvrde da su uništili ISIL-ove ćelije kod Kabula\nPokret je otkrio da ulaže napore na međunarodnom planu kako bi se oslobodila zamrznuta sredstva.\nGlasnogovornik talibanskog pokreta je rekao da je uništiena ćelija ISIL-a sjeverno od glavnog grada (EPA)\nTalibani su u ponedjeljak saopćili da je uništena ćelija oružane grupe Islamska država Irak i Levant (ISIL), nekoliko sati nakon bombaškog napada na memorijalnu službu u glavnom gradu, što je dovelo do pogibije i ranjavanja desetaka osoba.\nU isto vrijeme pokret je otkrio da ulaže napore na međunarodnom planu kako bi se oslobodila zamrznuta sredstva.\nGlasnogovornik talibanskog pokreta je rekao da su njegove snage uništile ćeliju ISIL-a sjeverno od glavnog grada kasno u nedjelju navečer.\n“ISIL-ova baza je potpuno uništena, a svi borci organizacije koji su bili unutar nje su ubijeni kao rezultat ovog odlučnog i uspješnog napada”, dodao je u saopćenju na Twitteru.\nZvuk eksplozije i unakrsna pucnjava\nLokalni mediji su ranije izvijestili da je došlo do nasilnih sukoba na tom području, a stanovnici su potvrdili da su čuli eksplozije i pucnjavu tokom noći.\nPrema riječima glasnogovornika talibanskog pokreta Zabihullaha Mujahida, “specijalne snage su tokom sinoćnje operacije, sjeverno od glavnog grada, ubile sve elemente ISIL-a i preuzele kontrolu nad ISIL-ovim centrom sjeverno od Kabula.”\nIzvor iz pokreta je kazao za Al Jazeeru da su tri pripadnika Islamske države – provincija Horasan (ISIL-K) poginula nakon što su aktivirali pojaseve s eksplozivom u području Khair Khana, sjeverno od Kabula.\nIzvor je dodao da su tri pripadnika organizacije ISIL-K detonirali eksplozivne pojaseve nakon što je opkoljena kuća u kojoj su bili zarobljeni.\nPrema izjavama lokalnih izvora za Al Jazeeru, zvuk eksplozije i unakrsna pucnjava čuli su se u području Karez sjeverno od Kabula.\nDo ovakvih događaja je došlo nakon što je ISIL preuzeo odgovornost za napad na ulaz u džamiju u blizini Ministarstva odbrane u Kabulu, u kojoj je trebala biti održana memorijalna služba za majku glasnogovornika talibanskog pokreta Zabihullaha Mujahida.\nU napadu deseci ranjenih i poginulih\nBroj žrtava napada povećao se na 13 mrtvih i 32 ranjenih, prema onome što su saopćili medicinski izvori za Al Jazeeru.\nIzvori su izjavili za Al Jazeeru da su brojne talibanske vođe i borci bili prisutni na mjestu događaja tokom bombaškog napada.\nU drugom kontekstu, šef afganistanske privremene vlade Mullah Mohammad Hassan Akhundzadeh rekao je da njegova vlada ulaže napore na međunarodnom planu da oslobodi zamrznuta sredstva i riješi bankarske prepreke u zemlji.\nAkhundzadeh je ovo izjavio tokom sastanka s biznismenima, bankarima, vjerskim učenjacima i plemenskim poglavarima u gradu Kandahar, u koji je stigao s vladinim zvaničnicima u nedjelju navečer.\nU istom kontekstu, specijalni izaslanik ruskog predsjednika za Afganistan Zamir Kabulov saopćio je da Moskva ne isključuje mogućost preispitivanja sankcija protiv talibana u Vijeću sigurnosti Ujedinjenih naroda, pozivajući u isto vrijeme da se s tim ne žuri.\nBorrell: Spriječiti kolaps u Afganistanu\nKabulov je objasnio da će Rusija odrediti svoj stav o sankcijama na osnovu djelovanja talibanskih vlasti i realizacije obećanja koja su dali, posebno po pitanju formiranja sveobuhvatnog sistema koji odražava interese glavnih etničkih snaga u zemlji, pored suočavanja talibanskih vlasti s prijetnjama koje dolaze sa afganistanskog tla, posebno terorizmom i trgovinom drogom.\nSpecijalni izaslanik Rusije za Afganistan je naglasio da su Washington i njegovi saveznici odgovorni za ratne zločine počinjene u Afganistanu u posljednja dva desetljeća.\nNije isključio mogućnost da će njegova zemlja sazvati sastanak u Vijeću sigurnosti UN-a radi saslušanja izvještaja predstavnika zapadne koalicije o njihovim aktivnostima tokom boravka u Afganistanu.\nVisoki predstavnik Evropske unije za vanjske poslove i sigurnosnu politiku Josep Borrell rekao je da postoji hitna potreba da se spriječi ekonomski i društveni kolaps u Afganistanu.\nDodao je da će to biti moguće ako talibani dozvole međunarodnoj zajednici da pomogne afganistanski narod.\nBorrell je istakao da je razgovarao o načinu procjene djelovanja pokreta tokom svoje nedavne posjete Dohi, naglasivši da je Katar utjecajan igrač kada je u pitanju Afganistan.\nAmbasadorica u SAD-u ‘čuva’ svoju poziciju\nU drugom slučaju, Adela Raz, afganistanska ambasadorica u Sjedinjenim Američkim Državama, rekla je da odbija udovoljiti zahtjevu talibana koji je upućen njoj i drugim ambasadorima da se pridruže pozivu putem aplikacije Zoom.\nWeb portal Axios, koji je obavio intervju s ovom diplomatkinjom, navodi da ona sebe i dalje smatra predstavnicom svoje zemlje u Washingtonu.\nMeđutim, Adela Raz je rekla da su američko Ministarstvo odbrane i State Department otkazali zakazane sastanke s njom početkom septembra, strahujući da bi to dalo legitimitet njenoj poziciji i da bi moglo uznemiriti talibanski pokret, kako je rekla.\nNapad na džamiju u Kabulu, ubijeni civili\nBomba je ciljala džamiju gde se održavala memorijalna služba za majku portparola talibana Zabihullaha Mujahida.\nAmerički general: Poguban Trumpov sporazum s talibanima\nPad afganistanske vlade počeo je nakon što je broj američkih vojnika pao ispod 2.500, rekao je načelnik Centralne komande američke vojske, general Frank Mckenzie.\nKatar: Odluka talibana o školovanju djevojaka ‘razočaravajuća’\nMohammed bin Abdulrahman Al Thani je rekao da je odluka talibana da zabrane školovanje djevojkama veoma razočaravajuća.\nAmnesty: Talibani pogubili 13 pripadnika grupe Hazara\nŠiitska grupa Hazari bila je progonjena i za vrijeme ranije vladavine talibana od 1996. do 2001. godine.


Kako su istakli govornici Partije i SKOJ-a na skupu na kom je prisustvovalo više desetina okupljenih najvažnije je bilo u ovom momentu poslati simboličnu ali jasnu poruku o kategoričkom odbacivanju pregovora s imperijalističkom EU, kao i poruku da ćemo ostati odlučni u tome da sprečimo da Srbija postane potpuna kolonija EU čime bi se zaokružio proces već višedecenijske dominacije ovog imperijalističkog saveza nad našom zemljom. Istaknuto je da je EU dokazani neprijatelj naše zemlje i našeg naroda, EU je imala jednu od najznačajnijih uloga u krvavom rasturanju naše domovine socijalističke Jugoslavije, EU je imala jednu od najznačajnijih uloga u zločinačkoj NATO agresiji nad SR Jugoslavijom 1999. godine, EU danas otvoreno podražva mimo svih međunarodnih pravnih normi i zakona unilateralno proglašenu tzv. Republiku Kosovo, NATO državu u srcu Balkana. Istaknuto je takođe da je ovo samo mali deo demonstriranog neprijateljskog odnosa spram naše zemlje i naroda u odnosu na ostale vidove koju EU vodi preko ekonomske, političke, kulturne i drugih vidova eksploatacije i dominacije. Rečeno je i to da u Evropskoj uniji danas ima sve manje demokratije što je očigledno u okolnostima krize kapitalizma u kojoj se intersi najširih narodnih slojeva podređuju intresima krupnog kapitala, sve je više bede, nezaposlenosti i srozavanja standarda građana, a porasta fašizma i drugih ultrareakcionarnih fenomena kojima politika ovog imperijalističkog saveza pruža plodno tlo. Sve su to razlozi zbog kojih Srbija nema šta da traži u EU. Ponovljen je naš stav da je EU stvorena kako bi bogati bili još bogatiji, a siromašni još siromašniji, a to je jedina sudbina i budućnost koja čeka i našu zemlju ukoliko ona jednog dana postane članica EU. Govornici su istakli i da smo stava da je alternativa EU istinska solidarnost i saradnja naroda Evrope protiv diktature krupnog kapitala oličene u EU. Borba našeg naroda protiv pristupanja Srbije tamnici naroda EU integralni je deo široke borbe evropskih naroda za istinski progres, demokratiju i solidarnost u savremenoj Evropi.\nNaš narod, iako mali, imao je važnu ulogu u slomu kičme fašizmu u prošlom veku i time dokazao veliku civilizacijsku važnost i doprinos slobodi, miru i napretku u čitavoj Evropi. Pokažimo da smo odlučni u tome da i u XXI veku budemo odgovoran i važan nosilac progresivne civilizacijske borbe naroda Evrope, protiv varvastva, protiv EU!


Mediji: Kineski telekom teško da je izvestan kupac Telekoma\nM. D. 9. novembra 2015. 23:00\n„Kineski telekom“ koji je zainteresovan za privatizaciju „Telekoma Srbija“ teško da je izvesni kupac, pošto je „Dojče telekom“ uveliko prisutan u regionu i „i te kako zainteresovan za kupovinu srpskog teleoperatora“, pišu beogradski elektronski mediji.\nNemačka kompanija uglavnom poseduje stoprocentno ili većinsko vlasništvo u bivšim državnim monopolima. U regionu posluje u Hrvatskoj, Makedoniji, CG, Mađarskoj, Bugarskoj, Rumuniji… dok u Srbiju planira da uđe preko američkog investicionog fonda „Apolo“, tvrde mediji.\nZa kupovinu srpskog „Telekoma“ neobavezujuće ponude iznad jedne milijarde evra dala su dva kupca – Fond „Apolo“ koji bi, prema nezvaničnim saznanjima, za najviše dve godine preprodao ga „Dojče telekomu“ i drugi kupac je ruska telekomunikaciona kompanija.\nFond „Apolo“, nezvanično, nudi 1,2 milijarde evra, mada je Srbija, takođe nezvanično, spremna da svoj paket vlasništva od 58 odsto akcija plus 20 odsto akcija čiji je vlasnik sam „Telekom“, proda za 1,4 milijarde evra.\nPredsednik Jedinstvenog sindikata „Telekoma“ Slavoljub Kandić tvrdi da bi cena ispod 1,7 milijardi evra za kupovinu 78 odsto „Telekoma“ bila manja od ponude koju je dobijala Vlada premijera Mirka Cvetkovića.\nTelekom: Zbog kvara prekid fiksne telefonije, tv, interneta\nTelekom rasprodaje – kola već od 5.000 RSD\nAgencija za privatizaciju objavila je 3. jula poziv za prikupljanje neobavezujućih ponuda za učešće u prodaji kapitala „Telekom Srbija“ i ponude bi trebalo da budu objavljene 16. novembra.\nPremijer Srbije Aleksandar Vučić izjavio je 2. novembra da se „Telekom“ neće prodavati ukoliko se ne dobije dobra cena za tu kompaniju, a privatizaciji se protive i zaposleni kompaniji, navodeći da je to „profitabilno preduzeće koje puni državnu kasu“.\nReprezentativni sindikati „Telekoma Srbija“ najavio je veliki protest, u utorak, protiv prodaje kompanije.


Virtuelni sastanci sa španskim proizvođačima hrane i vina - Enterprise Europe Network\nVirtuelni sastanci sa španskim proizvođačima hrane i vina\nPrivredna komora Srbije kao koorganizator Vas poziva da se prijavite na online poslovne susrete, koji se u okviru Evropske mreže preduzetništva, organizuju u saradnji sa Privrednom komorom Toleda od 28. septembra do 02. oktobra 2020. godine putem Microsoft Teams aplikacije.\nDogađaj je namenjen dobavlјačima i veletrgovcima iz prehrambene industrije sa Balkana, a u okviru programa su predviđeni virtuelni poslovni razgovori (online B2B-susreti) sa španskim proizvođačima hrane i vina.\nUkoliko ste zainteresovani da, sedeći u kancelariji ili kod kuće, proširite svoju poslovnu mrežu i ostvarite saradnju sa španskim firmama, potrebno je da popunite registracioni formular i pošalјete ga na mejlove: eu@pks.rs ili een@pks.rs najkasnije do 17. septembra 2020. godine.\nUčešće na b2b sastancima je besplatno. U prilogu je i brošura sa španskim kompanijama koje su učesnice online susreta.\nZa sve dodatne informacije možete se obratiti Dini Šišović, savetniku u Centru za EU integracije na mejl: dina.sisovic@pks.rs ili tel: +381 11 41 49 431.\nBuyers registration form_EN\nPoziv za virtuelne b2b sastanke sa španskim proizvođačima hrane i pića\nWines producers catalogue\nсеп 28 2020 - окт 02 2020


Pahor snažno podržao zemlje regiona na evropskom putu\nTanjug 11. maja 2022. 11:32\nSARAJEVO – Predsednik Slovenije Borut Pahor izrazio je danas u Sarajevu snažnu podršku BiH i zemljama regiona na njihovom evropskom putu.\nPahor koji učestvuje na 11. Sarajevo Biznis forumu koji se održava na temu „Nearshoring – perspektiva za region“, kaže da je ovaj skup dokazano uspešna za diskusiju o investicijama i istakao da je uslov za ekonomski prosperitet politička stabilnost jedne države. Na političkim liderima je, kako je dodao, zadatak da u zemlji kreiraju prilike za investicije, prenela je Fena.\n„EU nema alternativu i odgovor za sva pitanja na Balkanu. EU integracija BiH je prilično usporila što je dovelo do neprihvatljivih ideja o promeni granica i nacionalizma. Proširenje EU na Zapadni Balkan je pitanje prvog reda, posebno nakon invazije Rusije na Ukrajinu“, rekao je Pahor.\nNaveo je da je predložio evropskim liderima da BiH treba da dobije kandidatski status bez dodatnih preduslova. Sada BiH treba da ispuni 14 prioriteta iz Mišljenja EK.\n„Moja ideja je da se BiH da kandidatski status, pa da se onda traži od institucija i lidera da ispune te uslove. Već dugo čekamo da BiH ispuni ovih 14 uslova i ne mislimo da će oni tako skoro biti ispunjeni, stoga treba promeniti taktiku, najpre da Brisel podrži kandidatski status, pa da onda BiH krene sa ispunjavanjem uslova. Mislim da je ta ideja najprihvatljivija“, rekao je Pahor.


Društveno-političko obrazovanje i rad sa mladima\nBrzina demokratskog razvoja Srbije između ostalog zavisi i od toga u kojoj meri će se uspeti u naporima da se u proces tranzicije uključe motivisani i evropski orijentisani mladi ljudi kao nosioci budućnosti. Kao odgovarajući partneri za realizaciju ovog cilja su se iskristalisali Kancelarija za evropske integracije Vlade Republike Srbije i Omladinska organizacija „Zaječarska Inicijativa“. Smernice navedenih organizacija u skladu su sa osnovnim vrednostima demokratije i počivaju na prihvatanju procesa tranzicije. U okviru manifestacija koje prate nastavak Projekta planirano je da se u saradnji sa predstavnicima ministarstava i lokalne samouprave putem obrađivanja ustavno-pravnih i političkih tema mladim građanima prenesu ideje pravne države i principa subsidijarnosti. Uz to sledi i prenošenje osnovnih vrednosti pluralističkog društva. U smislu podrške prilikom ostvarivanja postavljenog cilja predviđeno je angažovanje funkcionera iz zakonodavnog sektora.\nPlanirane manifestacije i savetodavne mere nemaju za cilj da primoravaju partnere da primenjuju nemačke koncepte već da im pruže sugestije prilikom izgradnje sopstvenih političkih, privrednih i socijalnih sistema kao i da im u tom smislu prenesu impulse za preuzimanje sopstvene inicijative.


Palo pomirenje: UEFA poništila tužbe protiv tri giganta evropskog fudbala – Sport Centar Palo pomirenje: UEFA poništila tužbe protiv tri giganta evropskog fudbala – Sport Centar\nPrije nekoliko mjeseci odvijala se prava drama u evropskom fudbalu, pošto su najbogatiji klubovi Starog kontinenta bili formirali Superligu.\nŽeljeli su se tako praktično odvojiti od UEFA-e, ali taj pokušaj je spriječen i ekspresno je propao.\nNeki klubovi poput Reala nisu lako odustajali od te ideje, ali sada se čini da je došlo do pomiirenja s UEFA-om. Posljednje informacije kažu i da je krovna evropska fudbalska organizacija odustala od tužbi za klubove koji su učestvovali u tom projektu.\nTo je potvrdila i sama UEFA, koja je poništila svoju tužbu protiv Barce, Juventusa i Real Madrida – klubova koji su bili najuporniji u ideji osnivanja Superlige.\n“Nakon zastoja u procesu protiv Barcelone, Juventusa i Real Madrida, povezanog s mogućim kršenjem UEFA-inih pravilnika u svezi s takozvanom Superligom, UEFA-ino žalbeno tijelo je poništilo tužbu, kao da ona nikada nije ni pokrenuta”, stoji u službenom saopćenju UEFA-e.


Preminuo čuveni golgeter Partizana: Za ovu ženu je pričao da je RAZLOG NJEGOVOG OSMEHA - Zena.rs\nDejan Čurović Foto: Instagram\nČurović koji se rodio 10. avgusta 1968. u Zemunu, gde je i započeo seniorsku karijeru, nakon dresa crno-belih, zaigrao je u Holandiji (igrao je za Vitese, pa za Groningem).\n#reason #formysmile #😁😁\nDejan koji je u redovima crno-belih bio najbolji strelac odmah psole Save Miloševića, na Instagarmu je neretko objavljivao slike sa svojom partnerkom i svaku od njih pratio je heštegom "razlog za osmeh".\nPored lepe plavuše Dejan je dve godine bio u vezi sa Dijanom Babić, sa kojom je proveo dve divne godine.\n#saturdaynight #friendsfromkorea #😁😁😁\nDejan koji se nije ustručavao da javno ispolji emocije, na Instagramu je postavljao i slike sa kolegama sportistma, pa bilo da su igrali za Partizan ili za Crvenu zvezdu.\nLeukemija protiv koje je čuveni golgeter izgubio bitku jestencer krvnih ćelija.\nBela krvna zrnca su najčešći tip krvnih ćelija koje postaju kancerske.\nMeđu faktorima rizika za ovu bolest su: pol jer češće oboljevaju muškarci, rasa (zabeležen je veći broj slučajeva kod belaca), godine (većem riziku izloženi su ljudi stariji od 70 godina), prethodna hemoterapija ili zračenje, visok nivo zračenja u životnoj sredini, odrežene genetičke predispozicije.\nPostoji više obiika leukemije: adultna akutna limfoblastna leukemija (ALL), adultna akutna mijeloidna leukemija (AML), hronična limfocitna leukemija (CLL), hronična mijeloidna leukemije (CML), "hairy Cell’’ leukemija i dečija akutna limfoblastna i mijeloidna leukemija.\nSimptomi su: slabost ili umor, groznica ili noćno znojenje, lako zadobijanje modrica ili krvarenje, sitna krvarenja na koži, kratak dah, gubitak težine ili gubitak apetita, bol u kostima ili želudcu, bol ili osećaj punoće ispod rebara, bezbolne izrasline u vratu, ispod pazuha, stomaka, ili na preponama, osetljivost na mnoge infekcije.\nNijedan od ovih simptoma nije automatski pokazatelj leukemije. Ali je važno da, ukoliko ga primetite, odete lekaru.\nBolest se utvrđuje daljom dijagnostikom, odnosno analizom krvne slike ili biopsijom krvne srži.\nPostoji širok dijapazon lečenja u koje spadaju: hemioterapija, radioterapija, transplantacija matičnih ćelija koštane srži, terapija lekovima.


Da li vam se dopada nova Selenina pesma "Wolves"? - Hej! magazin\nStars\t October 28, 2017\t No Comments\nSelena Gomez i poznati DJ i producent Marshmello objavili su pesmu “Wolves” koju su proteklih dana najavljivali na društvenim mrežama.\n“Wolves” je elektronska pesma koja je urađena u country-pop stilu. Numera je poprilično melanholična, ali u pojedinim delovima kroz stihove se budi i osećaj nadanja. Selena je nedavno izjavila kako je svaku reč pesme osetila dok ih je pisala i kasnije snimala, jer je prolazila kroz težak period. Međutim, pevačica nije otkrila o čemu se radi, ali jasno je da je tema ljubav.\n– Pesma je veoma lepa i lična. Za vreme pisanja pesme u Japanu prolazila sam kroz ‘nešto’, a ona je ogledalo svega toga -rekla je Sel koja dodaje kako želi da njena muzika bude značajnija i iskrenija.\nSelena će uskoro objaviti nove pesme, a pevačica navodno ima dovoljno materijala za čak dva albuma. Također, pevačica je najavila i videospot za “Wolves” s obzirom na to da pesma sada ima samo vizualizaciju na Youtubeu.


Sjećanje na Mirzu Delibašića – Sarajevski.ba\nSjećanje na Mirzu Delibašića\nNa današnji dan, prije 13 godina, napustio nas je najbolji bosanskohercegovački sportista i jedan od najboljih košarkaša sa ovih prostora, Mirza Delibašić.\nRođen je u Tuzli, 9. januara 1954. godine, a blistavu sportsku karijeru započeo je 1968. godine, kada je postao pionirski prvak Bosne i Hercegovine u tenisu.\nIste godine Mirza počinje igrati košarku za košarkaški klub Sloboda iz Tuzle u kojem se zadržao svega dvije sezone.\nPočetkom sedamdesetih godina prošloga stoljeća, tačnije 1972. godine, Mirza počinje igrati za sarajevski klub Bosna. Za Bosnu je odigrao 700 utakmica i postigao oko 14.000 koševa.\nGodine 1979, predvodio je Bosnu do tada najvećeg klupskog uspjeha, studenti su pobjedom nad ekipom Emersona 96:93, u Grenobleu, postali prvaci Evrope. Kinđe je tada svojoj ekipi donio 30 poena i na taj način se upisao zlatnim slovima u istoriju KK Bosna ali i Jugoslavije, jer je Bosna bila prva ekipa sa prostora bivše Jugoslavije kojoj je pošlo za rukom okititi se naslovom prvaka Evrope.\nGodine 1980. izabran je za najboljeg košarkaša u Jugoslaviji, a 1981.godine prelazi u najtrofejniji evropski klub svih vremena, madridski Real.\nMeđutim, u avgustu 1983 Mirza je pretrpio moždani udar,nakon toga Kinđe se vraća u Bosnu gdje je obavljao poslove direktora u klubu.\nKao selektor reprezentacije Bosne i Hercegovine, tokom agresije na našu zemlju, 1993. godine osvojio je osmo mjesto na Evropskom prvenstvu. To je i dalje najbolji plasman naše reprezentacije na evropskim takmičenjima.\nDobitnik je mnogih sportskih i društvenih priznanja: 1980. godine izabran je za najboljeg košarkaša Jugoslavije, četiri puta biran je za najboljeg sportistu Bosne i Hercegovine, a pet puta za najboljeg sportistu grada Sarajeva, dok je 2000. godine izabran za sportistu stoljeća u Bosni i Hercegovini.\nPreminuo je u Sarajevu 8. decembra 2001. godine, nakon duge i teške bolesti.


"Ubuduće će se znati šta je prioritet i neće moći da se gradi unedogled, jer će postojati kontrola svake faze ulaganja u izgradnju škola, bolnica, bazena, stadiona, puteva, pruga", piše Politika, dodajući da se to predviđa Uredbom o upravljanju kapitalnim projektima, koju je Vlada Srbije usvojila prošle nedelje.\nSve institucije će biti povezane preko jedinstvenog informacionog sistema, precizira se u tom dokumentu kojim se bliže uređuju sadržina, način pripreme, ocena, odabir, kao i praćenje sprovođenja kapitalnih projekata.\nPrema uredbi, Ministarstvo finansija vodiće integrisanu bazu kapitalnih projekata koja će omogućiti registraciju, kandidovanje i ocenu projekata, ali i njihovo praćenje. Donedavno je postojalo više paralenih mehanizama za upravljanje kapitalnim projektima koji nisu bili međusobno uporedivi, te kao rezultat nije postojala jedinstvena lista kapitalnih projekata, što je otežavalo koordinaciju prilikom selekcije prioriteta i obezbeđivanja izvora finansiranja.\nIz Ministarstva finansija kažu da su u saradnji sa Svetskom bankom, delegacijom Evropske unije i MMF-om, na bazi najbolje svetske prakse, i u tesnoj saradnji sa ostalim ministarstvima, tokom proteklih sedam meseci sačinili jedinstvenu Metodologiju za upravljanje kapitalnim projektima.\nOčekuju da će uredba dovesti do izbora isključivo strateški relevantnih projekata za finansiranje, čime bi se obezbedilo da se javna sredstva troše upravo u cilju ostvarenja prioriteta Vlade Srbije.\nIstiču da je donošenjem nove metodologije i uredbe država takođe ispunila jedan od ciljeva na koje se obavezala pred MMF-om, ali i strukturnu reformu iz Programa ekonomskih reformi, jednog od najvažnijih strateških dokumenata u ekonomskom dijalogu sa EU.\nUredbom je predviđeno i formiranje jedinice za upravljanje kapitalnim projektima, zadužene za planiranje, organizovanje, kontrolu i rukovođenje kapitalnim projektom tokom projektnog ciklusa do završetka investicione faze. Nju će formirati predlagač projekta, a može biti trajnog ili privremenog karaktera.


Za srednjoškolce 22.000, za one sa višom 24.000, sa fakultetom 27.000 dinaraZa srednjoškolce 22.000, za one sa višom 24.000, sa fakultetom 27.000 dinara\nKako bi se podstaklo zapošljavanje i smanjila nezaposlenost, Nacionalna služba za zapošljavanje je i ove godine otvorila 12 konkursa. Akcenat je stavljen na kategorije koje se teže zapošljavaju.\nZa 12 konkursa koji se odnose i na nezaposlene i na poslodavce određeno 6,5 milijardi dinara. Prema procenama, biće obuhvaćeno više od 20.000 nezaposlenih.\nKada je konkrus otvoren, rečeno je da je težište na onima koji teže dolaze do posla. Među njima su i osobe sa invaliditetom.\nDirektor Nacionalne službe za zapošljavanje Zoran Martinović rekao je za RTS da su akcionim planom za zapošljavanje definisane teže zapošljive kategorije koje poslodavci treba da uključe ukoliko koriste subvencije za zapošljavanje. Osobe sa invaliditetom su prioritet i uključuju se u sve programe koji su raspisani.\n– Neki programi imaju i određene pogodnosti pa su rezervisani i veći iznosi. U okviru programa za samozapošljavanje njima se isplaćuje 330.000 dinara umesto 300.000, koliko je rezervisano za ostala lica, tu je i program za subvenciju zarade za osobu bez radnog iskustva, gde 12 meseci poslodavcu obezbeđujemo zaradu do iznosa minimalne zarade. Imamo i programe za osobe sa invaliditetom koje imaju drugi stepen teškoća i prepreka u radu – programi za opremanje radnog mesta, obezbeđenje opreme i mogućnosti finansiranja asistenta ukoliko je na radnom mestu potrebno da pomogne osobi sa invaliditetom, kaže Martinović.\nKategorija – mladi od 16 do 30 godina\n– Mi smo položaj mladih unapredili programom Moja prva plata, koji se sporovdi u poslednje dve godine, kaže Martinović.\n– Nedavno smo oko 9.000 lica uključili u taj antikrizni program. Nastavljamo sa programom stručne prakse za mlade ljude i sa programom pripravništva za lica sa srednjom i visokom stručnom spremom, rekao je direktor NSZ.\nPoslodavci traže mlade sa iskustvom\nPrema njegovim rečima, mladi kada izlaze iz sistema obrazovanja nemaju praktična znanja, i ovim programima i stručnom praksom omogućavamo da ta znanja steknu u periodu između 6 i 12 meseci.\nS druge strane, obezbeđujemo za njih novčane naknade, u stručnoj praksi se obezbeđuju za srednjoškolce 22.000, za visokoškolce 27.000 dinara, a kada je u pitanju program pripravnika – za visokoškolce 20 odsto iznad minimalne zarade, za srednjoškolce minimalnu zaradu i lica koja su u programu pripravništva imaju obezbeđene uplate doprinisa za socijalno osiguranje.\nMartinović kaže da će lica koja su na stručnoj praksi sa završenom srednjom školom imati 22.000, sa višom 24.000, sa visokom stručnom spremom 27.000 dinara.\nKada su u pitanju pripravnici – srednjoškolci će imati minimalnu zaradu, visokoškolci 20 odsto iznad minimalne zarade, tako da su različiti programi i treba da budu na našoj evidenciji, visokoškolci koji konkurišu za program pripravnika treba da imaju prosek najmanje osam na fakultetu i da budu mlađi od 30 godina, podvukao je Martinović.\nKonkursima su obuhvaćeni i stariji od 50 godina\nProgrami su rezervisani uglavnom za privatni sektor, osim malog izuzetka gde može da konkuriše javni sektor, najveći broj programa je otvoren do 30. novembra, za osobe sa indvaliditetom do kraja godine, kada je u pitanju program javnih radova – zainteresovani mogu da konkurišu do 15. marta, a za program samozapošljavanja do 31. marta, prenosi Alo.\n– Prošle godine imali smo uključeno oko 18.000 lica zahvaljujući direktnim finansijskim podsticajima, preko 2.000 je bilo osoba sa invaliditetom, ove godine očekujemo veći broj uključenih lica imajuću u vidu veći budžet nego prethodne godine, zaključio je Martinović.